অসমৰ ভূগোল Class9পাঠভিত্তিক প্ৰশ্ন উত্তৰ নৱম শ্ৰেণীৰ\nঅসমৰ ভূগোল class 9\nবিষয় সামজ বিজ্ঞানৰ ভূগোল\nঅধ্যায়/ পাঠ অধ্যায় – ৪ (ভূগোল)\n১। অসমৰ ভূ-প্রাকৃতিক ভাগ কেইটা কি কি?\nউঃ অসমৰ ভূ-প্রাকৃতিক ভাগ চাৰিটা, যেনেঃ (ক) ব্রহ্মপুত্র উপত্যকা (খ) বৰাক উপত্যকা (গ) কার্বি মালভূমি আৰু (ঘ) বৰাইল আৰু দক্ষিণৰ পৰ্বতৰাশি।\n২। ব্ৰহ্মপুত্ৰ উপত্যকাৰ ভূ-প্রাকৃতিক অঞ্চল কেইটা কি কি ?\nউঃ ব্রহ্মপুত্র উপত্যকাৰ ভূ-প্রাকৃতিক অঞ্চল চাৰিটা যেনেঃ (ক) উত্তৰৰ পাদদেশ অঞ্চল (খ) ব্ৰহ্মপুত্ৰৰ উত্তৰ আৰু দক্ষিণ পাৰৰ সমভূমি অঞ্চল (গ) ব্ৰহ্মপুত্ৰৰ প্লাৱনভূমি আৰু চৰ-চাপৰি অঞ্চল আৰু (ঘ) দক্ষিণৰ পাদদেশ অঞ্চল।\n৩। ব্ৰহ্মপুত্ৰৰ উত্তৰ আৰু দক্ষিণ পাৰৰ প্ৰত্যেকৰে চাৰিটাকৈ উপনৈৰ নাম লিখা।\nউঃ ব্রহ্মপুত্র নদীৰ উত্তৰ পাৰৰ উপনৈ চাৰিটা হল— বেঁকী, কালদিয়া, বৰনদী আৰু পাগলাদিয়া। আনহাতে ব্রহ্মপুত্র নদীৰ দক্ষিণ পাৰৰ উপনৈ চাৰিটা হলঃ কপিলী, বুঢ়ীদিহিং, ধনশ্রী আৰু দিখৌ।\n৪। ব্ৰহ্মপুত্ৰৰ সমভূমি অঞ্চলটোৰ চমু বর্ণনা দিয়া।\nউঃব্রহ্মপুত্র সমভূমি বুলিলে ব্রহ্মপুত্র নদীৰ দুয়ােপাৰে থকা সমভূমি অঞ্চলকে বুজায়। ব্রহ্মপুত্র সমভূমিৰ মাটি অতিকৈ সাৰুৱা। এইসমভূমি অঞ্চলত প্ৰচুৰ পৰিমাণে খাদ্য শস্য, শাক-পাচলি, মাহজাতীয় শস্য আদি উৎপাদন হয়। বাৰিষা কালত ব্রহ্মপুত্র নদীৰ লগতে ইয়াৰ উপনৈসমূহে ব্রহ্মপুত্র উপত্যকাটো বুৰাই পেলায়। ফলত নদীৰ পলস পৰি ইয়াৰ মাটি অতিপাত সাৰুৱা হৈ নানান ধৰণৰ শস্য উৎপাদনৰ বাবে উপযােগীহয়।\n৫।ব্ৰহ্মপুত্ৰৰ প্লাৱনভূমি অঞ্চলটোৰ চমু বর্ণনা দিয়া।\nউঃ অসম হৈছেনদী মাতৃকা দেশ। ইয়াৰ প্ৰধান নদী ব্ৰহ্মপুত্ৰৰ দুয়ােপাৰে থকা সমভূমি অঞ্চল প্রতিবছৰ বাৰিষা কালত বানপানীয়ে বুৰাই পেলায় বাবে উক্ত অঞ্চলক প্লাৱনভূমি বুলি কোৱা হয়। এই প্লাৱনভূমি শস্য উৎপাদনৰ বাবে উপযােগী। ইয়াত প্ৰধানকৈ ধান, মৰাপাট, গম, মাহজাতীয় শস্য আদি উভৈনদীকৈ উৎপন্ন হয়।\n৬। মাজুলীৰ ভৌগােলিক অৱস্থান সম্পর্কে লিখা।\nউঃ মাজুলী হৈছেব্রহ্মপুত্র নদীৰ মাজত থকা পৃথিৱীৰ ভিতৰত এটা অন্যতম বৃহৎ নদীবীপ। ই অসমৰ যােৰহাট জিলাৰ অন্তগত। ইয়াৰ মাটিকালি ৪২২ বর্গ কিলােমিটাৰ। ইয়াৰ জনসংখ্যা হ’ল ১.৬৮ লাখ। বানপানী আৰু গঢ়াখহনীয়াই এই নদী দ্বীপখনৰ যথেষ্ট ক্ষতি সাধন কৰি আছে। এই দ্বীপখন সত্ৰীয়া সংস্কৃতিৰ বাৰে বিখ্যাত।\n৭। বৰাক উপত্যকাৰ চাৰিসীমা আৰু বৈশিষ্ট্য চমুকৈ বর্ণনা কৰা।\nউঃ অসমৰ দক্ষিণাংশত বৰাক উপত্যকা অঞ্চল অৱস্থিত। ইয়াৰ উত্তৰে মেঘালয় মালভূমি আৰু উত্তৰ কাছাৰ পার্বত্য জিলাৰ বৰাইল পৰ্বতৰাশি আছে। ইয়াৰ পুৱে মণিপুৰৰ পাহাৰীয়া অঞ্চল, দক্ষিণে মিজো পর্বত আৰু পশ্চিমে বাংলাদেশ। বৰাক উপত্যকাৰ মাটি সাৰুৱা। ইয়াত প্ৰচুৰ পৰিমাণে ধান খেতি, চিৰসেউজ গছ-গছনি, তামােল-পান, মাহজাতীয় শস্য আদি উৎপন্ন হয়। এই উপত্যকাৰ দৈৰ্ঘ্য ২২৫ কিলােমিটাৰ।\n৮। কার্বি মালভূমিৰ চাৰিসীমা আৰু বৈশিষ্ট্যচমুকৈ বর্ণনা কৰা।\nউঃ অসমৰ কাৰ্বিমালভূমিক কপিলী উপত্যকাইপূৱ আৰু পশ্চিম দুটা খণ্ডত বিভক্ত কৰিছে। পূৱ খণ্ডটো ৰেংমা পাহাৰক সামৰি লৈ কাৰ্বি আংলং জিলাৰ ডিফু আৰু বােকাজান মহকুমালৈ বিস্তৃত হৈ আছে। আনহাতে পশ্চিম খণ্ডটো কাৰ্বি আংলং জিলাৰ হামৰেণ মহকুমাটো সামৰি লৈছে। এই মালভুমিটো দক্ষিণ-পশ্চিমৰ পৰা উত্তৰ-পূৱলৈ ঢালখােৱা। সাগৰ পৃষ্ঠৰ পৰা ইয়াৰ গড় উচ্চতা ৯০০ মিটাৰ।\n৯। বৰাইল আৰু দক্ষিণৰ পৰ্বত ৰাশিৰ বৈশিষ্ট্য চমুকৈ বর্ণনা কৰা।\nউঃ বৰাইল পর্বতে প্রকৃততে পূৱৰ নগা পর্বত আৰু পশ্চিমৰ মেঘালয় মালভূমিক সংযােগ কৰিছে আৰু উত্তৰ কাছাৰ পার্বত্য অঞ্চলক দুটা অংশত ভাগ কৰিছে। ইয়াৰ উত্তৰ ফালে ঢালখােৱা অংশটো বৰাক উপত্যকাৰ অন্তৰ্গত। এই অঞ্চলত ধান খেতি ভাল হয়।কিছুঅংশত ঝুম খেতি কৰা হয়।\n১০।অসমৰ জলবায়ু কোন শ্রেণীৰ অন্তৰ্গত ? ইয়াৰ বৈশিষ্ট্য চমুকৈ বর্ণনা কৰা।\nউঃ ভাৰতৰ উত্তৰ-পূৱৰ ৰাজ্য অসমখন উপক্রান্তীয় মৌচুমী জলবায়ুৰ অন্তৰ্গত। ইয়াত গ্রীষ্মকালত অতিপাত বৰষুণ হয় আৰু শীতকাল অতি শুষ্ক। অসমৰ জলবায়ুত জলীয় বাষ্পৰ পৰিমাণ বেছি থাকে আৰু তুলনামূলকভাৱে নিম্ন উষ্ণতা বিৰাজ কৰে। অসমত হাবি-বননি, পাহাৰ- পর্বত,নদ-নদী অসংখ্য আছে। ইয়াৰ জলবায়ু আৰু বতৰাে ঠাইবিশেষে ভিন ভিন হয়।\n১১। গীষ্মকালত অসমত বৰষুণ হােৱাৰ মূল কাৰণ কি?\nউঃ গ্রীষ্মকালত অসমত প্ৰচুৰ পৰিমাণে বৰষুণ হয়। ইয়াৰ প্ৰধান কাৰণ অসম মৌচুমী বায়ুৰ দেশ। গ্রীষ্মকালত দক্ষিণ-পশ্চিম মৌচুমী বতাহে আৰব সাগৰৰ পৰা জলীয় বাষ্প কঢ়িয়াই আনি হিমালয় পর্বত আৰু মেঘালয়ত থকা পৰ্বতৰ লগত ঠেকা খাইপ্ৰচুৰ পৰিমাণে বুৰষুণ দিয়ে। ইয়াৰ জলবায়ুত আদ্রর্তাৰ পৰিমাণ বেছি।\n১২। অসমৰ জল বায়ুত প্ৰভাৱ পেলােৱা ভৌগােলিক কাৰক সমূহ চমুকৈ আলােচনা কৰা।\nউঃ ভৌগােলিকভাবে অসমখন মৌচুমী জলবায়ুৰ অন্তর্গত। ভূ-প্রকৃতিৰ তাৰতম্যৰ বাবে ৰাজ্যখনৰ জলবায়ু অঞ্চলভেদে ভিন ভিন হয়। ঋতুভেদে উত্তর-পশ্চিম ভাৰত ভূ-খণ্ডৰ পৰিৱৰ্তিত বায়ুৰ চাপৰ প্ৰভাৱ অসমৰ জলবায়ুতাে পৰে। গ্রীষ্মকালত অসমৰ সমভূমি অঞ্চলত স্থানীয়ভাবে এক প্ৰকাৰৰ নিম্নচাপৰ সৃষ্টি হয়।\n১৩।অসমৰ প্ৰধান ঋতু কেইটাকি কি? ঋতুভেদে উষ্ণতা আৰু বৰষুণৰ বিতৰণ সম্পর্কে চমুকৈ লিখা।\nউঃঅসমত ছয়টা ঋতুৰ অস্তিত্ব দেখা যায়। যেনেঃ গ্রীষ্ম, বর্ষা,শৰৎ, হেমন্ত শীত আৰুবসন্ত। ঋতুভেদে অসমৰ উষ্ণতা আৰু বৰষুণৰ বিতৰণ বেলেগ বেলেগ হয়। অসমত গ্রীষ্ম আৰু বর্ষা ঋতুত মৌচুমী বতাহৰ প্ৰভাৱত যথেষ্ট পৰিমাণে বৰষুণ হয়। শৰৎকালত বৰষুণ প্রায় নহয়। আকাশখন ফৰকাল হৈ থাকে। হেমন্ত আৰু শীতকালত দক্ষিণ-পূৱ মৌচুমী বতাহৰ প্ৰভাৱত সামান্য বৰষুণ হয়। বসন্ত ঋতু শুকান হয় যদিও এই ঋতুত কিছু পৰিমাণে বৰষুণাে হয়। অসমত শীতকালৰ দৈর্ঘ্য কম। কিন্তু গ্রীষ্মকালত গৰমৰ প্রকোপ বৃদ্ধি পায়।\n১৪। অসমৰ সর্বোচ্চ আৰু সর্বনিম্ন বৰষুণ হােৱা ঠাইদুখনৰ নাম আৰু বৰষুণৰ পৰিমাণ লিখা।\nউঃ অসমৰ সর্বোচ্চ বৰষুণ হােৱা ঠাইখন হ’ল লখিমপুৰ। ইয়াত বছৰি গড়ে ৩৩৬ চেন্টিমিটাৰ বৰষুণ হয়। আনহাতে অসমৰ সর্বনিম্ন বৰষুণ হােৱা ঠাইখন হ’ল লামডিং। ইয়াত বছৰি গড় বৰষুণৰ পৰিমাণ হ’ল ১২৯ চেন্টিমিটাৰ।\n১৫৷ অসমৰ সকলাে ঠাইত সমান পৰিমাণে কিয়। বৰষুণ নহয়?\nউঃ অসম হৈছে নদ-নদী, পাহাৰ-পর্বত, খলা-বমা, হাবি-বননি আদিৰে ভৰপুৰ ৰাজ্য। পাহাৰ-পর্বত, হাবি- বননিয়ে অঞ্চল এখনৰ বতৰ আৰু জলবায়ুত প্ৰভাৱ পেলায়। উদাহৰণ স্বৰূপে গ্রীষ্মকালত বংগােপ সাগৰৰ ওপৰেদি অহা মৌচুমী বতাহৰ প্ৰভাৱত অসমৰ হিমালয়ৰ পাদদেশ আৰু মেঘালয়ত প্ৰচুৰ বৰষুণ হয়। কিন্তু শীতকালত মেঘালয়ত কিছুবৰষুণ হয় যদিও অসমত বৰষুণ প্রায়নহয়। বুলি ক’ব পাৰি। এইদৰে প্রাকৃতিক পৰিবেশৰ ভিন্নতাৰ বাবে অসমত সকলাে ঠাইতে সমানে বৰষুণ নহয়।\n১৬। অসমৰ বৰষুণৰস্থানিক বিতৰণ সম্পর্কে চমুকৈ লিখা।\nউঃ ওপৰৰ ১৫ নং প্রশ্নোত্তৰ চোৱা।\n১৭।অসমত পােৱা মৃত্তিকাৰ প্ৰকাৰসমূহৰ চমু বর্ণনা কৰা।\nউঃ অসমৰ মৃত্তিকা (মাটি)বােৰক চাৰিটা ভাগত ভাগ কৰা হৈছে। যেনে ঃ পলসুৱা মৃত্তিকা, গিৰিপদ মৃত্তিকা, পাহাৰীয়া মৃত্তিকা আৰু কংকৰ মৃত্তিকা। অসমৰ ব্ৰহ্মপুত্ৰ আৰু বৰাক উপত্যকাৰ সমভূমি অঞ্চলত বিস্তৃতভাৱে পলসুৱা মাটি পােৱা যায়। পলসুৱা মাটি অতি সাৰুৱা। ই দুই প্ৰকাৰৰ যেনে— নতুন পলসুৱা মাটি আৰু পুৰণি পলসুৱা মাটি। গিৰিপদ মৃত্তিকা ব্রহ্মপুত্র উপত্যকাৰ উত্তৰৰ হিমালয়ৰ পাদদেশৰ ঠেক গিৰিপদ অঞ্চলত পােৱা যায়। এই মৃত্তিকা অমিশ্রিত শিল, বালি আৰু বােকাৰে গঠিত। পাহাৰীয়া মৃত্তিকা সাধাৰণতে অসমৰ দক্ষিণাংশৰ পাহাৰীয়া অঞ্চলত পােৱা যায়। এই মৃত্তিকাৰ উৰ্বৰতা ঠাই ভেদে বেলেগ বেলেগ হয়। এনে মৃত্তিকাতনাষ্ট্র’জেন আৰু জৈৱিক পদার্থ বহু পৰিমাণে থাকে। পাহাৰীয় মৃত্তিকা দুই প্রকাৰৰ, যেনেঃ ৰঙা বালিয়া মৃত্তিকা আৰু ৰঙা পলসুৱা মৃত্তিকা। এনে মৃত্তিকা প্রধানকৈ শিল ক্ষয় হৈ গঠন হয়। পাহাৰীয়া মৃত্তিকা অৰুণাচল প্রদেশৰ সীমামূৰীয়া দক্ষিণৰ ঠেকঅঞ্চল, কার্বি মালভূমি আৰু ৰাইল পৰ্বতৰ দক্ষিণাংশত পােৱা যায়। কংকৰ মৃত্তিকা ডিমা হাছাও জিলা আৰু কার্বি মালভূমিৰ দক্ষিণৰ কিছুমান ঠাইত পােৱা যায়। এনে মৃত্তিকা সাধাৰণতে কলা বৰণৰ হয় আৰু ইয়াৰ গঠন বালিচহীয়া হয়।\n১৮। অসমত মৃত্তিকাৰ অৱক্ষয়ৰ কাৰণসমূহ কি কি?\nউঃ অসমত মৃত্তিকাবােৰ কিছুমান প্রাকৃতিক কাৰণ আৰু মানৱ সৃষ্ট কাৰকৰ দ্বাৰা অৱক্ষয় হৈ আছে। প্রাকৃতিক কাৰকবােৰৰ ভিতৰত পাহাৰৰ ঢালত প্রাকৃতিক কাৰণত হােৱা ভূমিক্ষয় আৰু বানপানী, নদীৰ সেঁত, গঢ়াখহনীয়া আদিয়েই প্রধান। আনহাতে মানৱসৃষ্ট কাৰকৰবাৰৰ ভিতৰত তলত উল্লেখ কৰা কাৰণবােৰ প্রধান—\n(ক) অবাধে গছ-গছনি কটাৰ ফলত জলপ্রবাহৰ ফোত মাটি ক্ষয়প্রাপ্ত হৈআছে।\n(খ) পাহাৰীয়া অঞ্চলত কৰা ঝুম খেতিও ভূমি ক্ষয়ৰ এক প্রধান কাৰণ।\n(গ) খেতি-পথাৰত ব্যৱহাৰ কৰা ৰাসায়নিক সাৰ, কীটনাশক দ্রব্য আদিও মৃত্তিকাৰ অৱক্ষয়ত অৱদান আগবঢ়ায়।\n(ঘ) মানুহৰ দ্বাৰা কৃত্রিম জলবন্ধনৰ ফলতাে মাটি কোমল হৈ ক্ষয়প্রাপ্ত হয়।\nSee also মোৱামৰিয়া গণ বিদ্ৰোহ নৱম শ্ৰেণীৰ ইতিহাস অধ্যায় 3\nঅসমৰ ভূগোল class9question Answer\n১৯। বর্তমান অসমৰ জনসংখ্যা কিমান?\nউঃ ২০১১ চনৰ লােকপিয়ল অনুসৰি অসমৰ জনসংখ্যা হল ৩১.১৬ নিযুত।\n২০। অসমৰ অৰণ্যসমূহ কি কি ভাগত ভাগ কৰিব পাৰি?\nউঃ অসমৰ অৰণ্যসমূহক পাঁচটা ভাগত ভাগ কৰিব পাৰি,\n(ক) ক্রান্তীয় চিৰসেউজীয়া অৰণ্য\n(খ) ক্রান্তীয় অর্ধ চিৰসেউজীয়া অৰণ্য\n(গ) নৈপৰীয়া অৰণ্য\n(ঘ) ক্রান্তীয় আর্দ্র পর্ণপাতীঅৰণ্য\n(ঙ) ক্রান্তীয় শুষ্ক পর্ণপাতী অৰণ্য।\nএই অৰণ্যবােৰৰ কিছুমান সংৰক্ষিত বনাঞ্চল হিচাপে আৰু কিছুমান ৰাষ্ট্ৰীয় উদ্যান হিচাপে ৰক্ষণাবেক্ষণ দিয়া হৈছে।\n২১। বৰ্ষাৰণ্য কাক বােলে? অসমৰ বৰ্ষাৰণ্যৰ বৈশিষ্ট্য লিখা।\nউঃ বার্ষিক বৃষ্টিপাতৰ পৰিমাণ ৩০০ চেন্টিমিটাৰ বা তাতােকৈ বেছি হােৱা অঞ্চলত যিবােৰ অৰণ্য পােৱা যায় তাকেই বৰ্ষাৰণ্য বােলে। অসমৰ বৰ্ষাৰণ্য তিনিতৰপীয়া, যেনেঃ (ক) ওখ গছৰ বৰ্ষাৰণ্য (খ) কম ওখ গছ বা মধ্যমীয়া ওখ গছৰ বৰ্ষাৰণ্য আৰু (গ) চাপৰ গছ বনৰ বৰ্ষাৰণ্য। সাধাৰণতে হিমালয়ৰ পাদদেশত থকা অৰণ্য,অৰুণাচল প্রদেশৰ সমীপৱৰ্তী অৰণ্য, মেঘালয়ৰ সীমান্তৱর্তী অঞ্চলত থকা অৰণ্যসমূহ অসমৰ বৰ্ষাৰণ্যৰ অন্তর্ভূক্ত।\n২২।নৈপৰীয়া অৰণ্যৰ গুৰুত্ব আৰু বৰ্তমানৰসংকট সম্পর্কে চমুকৈ লিখা।\nউ : অসমৰ নৈ, বিল, আদিৰ কাষৰীয়া অঞ্চলৰ জীপাল ভূ-ভাগত কিছুমান অৰণ্য আছে সেইবোৰক নৈপৰীয়া অৰণ্য বােলে। নৈপৰীয়া অৰণ্যৰ যথেষ্ট গুৰুত্ব\nআছে। নৈ পৰীয়া অৰণ্যত ওখ গছ থকাৰ উপৰিও ঘাহআৰু বন জাতীয় উদ্ভিদ যথেষ্ট পৰিমাণে জন্মে। ওখ গছবােৰৰ ভিতৰত চোম, উৰিয়াম, মজ, আজাৰ, ঔ, সোঁৱালু আদি প্রধান। কাজিৰঙা, ডিব্ৰু-চৈখােৱা, পবিতৰা, ওৰাং আদি অসমৰ নৈপৰীয়া অৰণ্য। নৈপৰীয়া অৰণ্যৰ পৰা মূল্যৱান কাঠ, ঔষধি গছ, গৰু-ম’হৰ বাবে ঘাঁহ-বন পােৱাৰ উপৰিও এই অৰণ্যবােৰে নদীৰ গঢ়াখহনীয়া ৰােধ কৰাত অৱদান যােগায়। পৰিবেশ প্ৰদুষণমুক্ত কৰাতাে নৈপৰীয়া অৰণ্যৰ গুৰুত্ব আছে। ইয়াৰ উপৰিও নৈপৰীয়া অৰণ্যই পৰিবেশৰ ভাৰসাম্য ৰক্ষা কৰে আৰু বৰষুণ নিয়মীয়া কৰে।\n২৩। কাজিৰঙা ৰাষ্ট্ৰীয় উদ্যানৰ অৱস্থান আৰু মাটিকালি লিখা।\nউঃ অসমৰ কাজিৰঙা ৰাষ্ট্ৰীয় উদ্যানখন গােলাঘাট, নগাওঁ আৰু শােণিতপুৰ জিলাত অৱস্থিত। ইয়াৰ মাটিকালি ৮৫৮.৯৮ বর্গ কিলােমিটাৰ।\n২৪৷ অসমৰ ৰাষ্ট্ৰীয় উদ্যানকেইখনৰ নাম আৰু অৱস্থান লিখা।\nউঃ অসমত কেইবাখনাে ৰাষ্ট্ৰীয় উদ্যান আছে। তলত এইবােৰৰ নাম আৰু অৱস্থান উল্লেখ কৰা হলঃ\nৰাষ্ট্ৰীয় উদ্যানৰ নাম অৱস্থান\nকাজিৰঙা ৰাষ্ট্ৰীয় উদ্যান – গােলাঘাট, নগাওঁ আৰু শােণিতপুৰ জিলা\nমানস ৰাষ্ট্ৰীয় উদ্যান – চিৰাং আৰু বাক্সা জিলা\nওৰাং ৰাষ্ট্ৰীয় উদ্যান — ওদালগুৰি আৰু শােণিতপুৰ\nনামেৰী ৰাষ্ট্ৰীয় উদ্যান – শােণিতপুৰ জিলা\nডিব্ৰু-চৈখােৱা ৰাষ্ট্ৰীয় উদ্যান – ডিব্ৰুগড় আৰু তিনিচুকীয়া জিলা।\n২৫৷ অসমৰ বর্তমান জিলা কেইখন আৰু সদৰ ঠাইৰ নাম লিখা।\nউঃবর্তমান অসমত জিলা ৩৩ খন। তলত অসমৰ জিলা কেইখনৰ নাম আৰু সদৰ ঠাইৰ নাম উল্লেখ কৰা হল—\nজিলাৰ নাম – সদৰঠাই।\n১। ধুবুৰী ধুবুৰী\n২। কোকৰাঝাৰ কোকৰাঝাৰ\n৩। গোৱালপাৰা গোৱালপাৰা\n৪। বঙাইগাওঁ বঙাইগাওঁ\n৫। চিৰাং কাজলগাওঁ\n৬। বৰপেটা বৰপেটা\n৭। নলবাৰী নলবাৰী\n৯। কামৰূপ আমিনগাওঁ\n১০। কামৰূপ মহানগৰ গুৱাহাটী\n১১। দৰং মঙলদৈ\n১২। ওদালগুৰি ওদালগুৰি\n১৩। শোণিতপুৰ তেজপুৰ\n১৪। লখিমপুৰ লখিমপুৰ\n১৫। ধেমাজি ধেমাজি\n১৬। নগাওঁ নগাওঁ\n১৭। মৰিগাওঁ মৰিগাওঁ\n১৮। গোলাঘাট গোলাঘাট\n২০। শিৱসাগৰ শিৱসাগৰ\n২১। ডিব্ৰুগড় ডিব্ৰুগড়\n২২। তিনিচুকীয়া তিনিচুকীয়া\n২৩। কাৰ্বি আংলং ডিফু\n২৪। ডিমা-হাছাও হাফলং\n২৫। কৰিমগঞ্জ কৰিমগঞ্জ\n২৬। কাছাৰ শিচলৰ\n২৭। হাইলাকান্দি হাইলাকান্দি\n২৮। বিশ্বনাথ বিশ্বনাথ চাৰিআলি\n২৯। চৰাইদেউ সোমাৰি\n৩০। হোজাই শঙ্কৰদেৱ নগৰ\n৩১। মাজুলী গৰমূড়\n৩২।দক্ষিণ শালমাৰা -মানকাছাৰ হাটশিঙিমাৰি\n৩৩। পশ্চিম কাৰ্বিআংলং হামৰেং\n২৬। অসমৰ মাটিকালি কিমান?ৰাজ্যখনৰ ৰাজধানী ক’ত অৱস্থিত? ইয়াৰ মাটিকালি হিচাপে আটাইতকৈ ডাঙৰ আৰু আটাইতকৈ সৰু জিলাখনৰ নাম কি?\nউঃ বর্তমান অসমৰ মাটিকালি ৭৮,৪৩৮ বর্গ কিলােমিটাৰ।ইয়াৰ ৰাজধানী গুৱাহাটীৰ দিছপুৰত অৱস্থিত। মাটিকালিৰ হিচাপত অসমৰ আটাইতকৈ ডাঙৰ\n– জিলাখন হ’ল কাৰ্বি আংলং জিলা আৰু সবাতােকৈ সৰু জিলাখন হ’ল কামৰূপ মহানগৰ জিলা।\nSee also ভাৰতবৰ্ষ লৈ ইউৰোপীয় সকলৰ আগমন নৱম শ্ৰেণীৰ সমাজ বিজ্ঞান ইতিহাস প্ৰশ্ন উত্তৰ\n২৭। ২০১১ চনৰ লােকপিয়ল অনুসৰি অসমৰ জনসংখ্যা কিমান? জনসংখ্যা অনুসৰি ৰাজ্যখনৰ আটাইতকৈ ডাআৰুআটাইতকৈ সৰু জিলাখনৰ নাম লিখা।\nউঃ ২০১১ চনৰ লােকপিয়ল অনুসৰি অসমৰ জনসংখ্যা হ’ল ৩১.১৬ নিযুত। অসমৰ জনসংখ্যা হিচাপে নগাওঁ জিলাৰ জনসংখ্যা সর্বোচ্চ। ইয়াৰ জনসংখ্যা ২.৮ নিযুত আৰু আটাইতকৈ সৰু জিলাখনৰ নাম ডিমা হাছাও। ইয়াৰ জনসংখ্যা ২.১ লাখ।\nঅসমৰ ভূগােল Class IX\n২৮। চমুটোকা লিখা।\nউ : অসমখন উপক্রান্তীয় মৌচুমী জলবায়ুৰ অন্তর্গত। অসমতগ্রীষ্মকালত দক্ষিণ-পশ্চিম মৌচুমী বতাহ আৰুশীতকালত উত্তৰ-পূৱ মৌচুমী বতাহৰ দ্বাৰা প্ৰভাৱিত হয়। ইয়াত গ্রীষ্মকালত অতিপাত বৃষ্টিপাত হয় আৰু শীতকালত শুষ্ক অৱস্থা বিৰাজ কৰে।\nউঃ গ্রীষ্মকালত অসমত দক্ষিণ-পশ্চিম মৌচুমী বতাহ বয়। এই বতাহৰ প্ৰভাৱত অসমত প্রতিবছৰ গ্রীষ্মকালত অর্থাৎ জুন, জুলাই আৰু আগষ্ট মাহত প্ৰচুৰ\nপৰিমাণে বৰষুণ হয়।\nউঃ শীতকালত বিশেষকৈ অক্টোবৰ আৰুনবেম্বৰ মাহত অসমখন উত্তৰ-পূৱ মৌচুমীবতাহৰ প্ৰভাৱত পৰে। এই বতাহৰ ফলত অসমত শীত আহে৷ ৰাতি আৰু পুৱাৰ ভাগত কুঁৱলী পৰে।\n(ঘ) অসমৰ বৰ্ষাকাল\nউঃ সাধাৰণতে জুন মাহৰ পৰা চেপ্তেম্বৰ মাহলৈকে অসমত বর্ষা কাল চলি থাকে। এই সময়ছােৱা সাধাৰণতে বৰ উষ্ণ হয়। এই বর্ষাকাল ছােৱাত দক্ষিণ- পশ্চিম মৌচুমী বায়ুৰ প্ৰভাৱত অসমত প্ৰচুৰ পৰিমাণে বৰষুণ হয়।\n(ঙ) অসমৰ প্ৰাক-মৌচুমীকাল\nউঃ অসমৰ প্ৰাক-মৌচুমীকাল বুলিলে মার্চ মাহৰ পৰা মে মাহলৈকে থকা সময়ছােৱাক বুজায়। এনে সময়ত পুৱাৰ ভাগ আৰামদায়ক উষ্ণ, দুপৰীয়া গৰম আৰু ৰাতিও গৰম অনুভূত হয়। ৰাতিৰ ভাগত কেতিয়াবা বৰষুণ হয়।\n(চ) অসমৰ বৰষুণৰ স্থানিক বিতৰণ\nউঃ অসমত বৰষুণৰ স্থানিকতাৰতম্য উল্লেখনীয়। পাহাৰীয়া আৰু ইয়াৰ পাদদেশত বৰষুণৰ পৰিমাণ বেছি হয়। উজনি অসমৰ তিনিচুকীয়া, ডিব্ৰুগড়, ধেমাজী, লখিমপুৰ আৰু শিৱসাগৰ জিলাৰ লগতে নামনি অসমৰ কোকৰাঝাৰ, ধুবুৰী, কৰিমগঞ্জ হাইলাকান্দি আদিত বছৰি ২৫০ চেন্টিমিটাৰতকৈ অধিক বৰষুণ হয়।\nউঃ অসমৰ প্রশাসনিক সুবিধাৰ বাবে কেইবাটাও জিলাত ভাগ কৰা হৈছে। প্ৰতিখন জিলাক আকৌ কেইবাটাও মহকুমাত ভগােৱা হৈছে। বর্তমান অসমত ৩৩ টা জিলা আছে। জিলাৰ মুৰব্বীজনক জিলাধিপতি বােলে। সেইদৰে মহকুমাৰ মুৰব্বীজনক মহকুমাধিপতি বােলে।\n(ঝ) বি টি এ ডি\nউঃ বি টি এ ডিৰ সম্পূৰ্ণ ৰূপ হ’ল বড়ােলেণ্ড (Bodoland Territo-rial Area District)। অসমৰ মুঠ ৩২খন জিলাৰ ভিতৰত কোকৰাঝাৰ, চিৰাং, বাক্সা আৰু ওদালগুৰি এই চাৰিখন জিলাক লৈ ২০০৩ চনত বি টি এ ডি গঠিত হৈছে। এই অঞ্চলটোত অসমৰ জনজাতি বড়ােসকলক স্বায়ত্ব শাসন প্রদান কৰা হৈছে।\nClass9social science geography chapter4questions and answers in Assamese\nSEBA Solutions for Class9Social Science geography Chapter4in Assamese Medium – (অসমৰ ভূগােল Class IX) Question And Answer are provided here to help students study and prepare for their board exams.\nঅসমৰ ভূ-প্রাকৃতিক ভাগ কেইটা কি কি?\nঅসমৰ প্ৰধান ঋতু কেইটাকি কি?\nগ্রীষ্ম, বর্ষা,শৰৎ, হেমন্ত শীত আৰু বসন্ত।\nবৰাইল আৰু দক্ষিণৰ পৰ্বত ৰাশিৰ বৈশিষ্ট্য চমুকৈ বর্ণনা কৰা।


নৰেন্দ্ৰ মোদী হনুমানৰে অন্য এক ৰূপ! কিয় এই আখ্যা দিলে ব্ৰাজিলৰ ৰাষ্ট্ৰপতিয়ে?\nমহামাৰী কৰ’ণাৰ পৰা এতিয়া যেন বিশ্বক কেৱল ভাৰতেহে উদ্ধাৰ কৰিব পাৰিব\nUpdated: 9-Apr-20 @ 9:22\nনৰেন্দ্ৰ মোদীক হনুমানৰ ৰূপ আখ্যা ব্ৰাজিলৰ ৰাষ্ট্ৰপতিৰ। ‘হনুমানে সঞ্জীৱনী বুটিৰে লক্ষ্মণক সহায় কৰিছিল, মোদীয়ে সহায় কৰিছে বিশ্ববাসীক বুলি মন্তব্য কৰিছে ব্ৰাজিলৰ ৰাষ্ট্ৰপতিগৰাকীয়ে। হাইড্ৰ’ক্সিক্লৰ’কুইনক সঞ্জীৱনী বুটি আখ্যা ব্ৰাজিলৰ ৰাষ্ট্ৰপতি জেইৰ বলচ’নাৰোৰ। টুইটযোগে মোদীক অভিনন্দন জেইৰ বলচ’নাৰোৰ। সমগ্ৰ বিশ্বতে মহামাৰীৰ ৰূপ ধাৰণ কৰিছে কৰ’ণা ভাইৰাছে।\nমহামাৰী কৰ’ণাৰ পৰা এতিয়া যেন বিশ্বক কেৱল ভাৰতেহে উদ্ধাৰ কৰিব পাৰিব। আমেৰিকাৰ পিছত এইবাৰ হাইড্ৰ’ক্সিক্লৰ’কুইন বিচাৰি হনুমান জয়ন্তীৰ দিনটোতেই ভাৰতৰ পৰা সহায় বিচাৰিলে ব্ৰাজিলে। সহায় প্ৰাৰ্থনা কৰি ব্ৰাজিলৰ ৰাষ্ট্ৰপতিয়ে কয় যে যি দৰে হমুমানে সঞ্জীৱনী আনি লক্ষ্মণৰ প্ৰাণৰক্ষা কৰিছিল ঠিক সেইদৰে ভাৰতেও হাইড্ৰ’ক্সিক্লৰ’কুইন দি কৰ’ণাৰ পৰা সকলো বিশ্বকে উদ্ধাৰ কৰক।\nএখন চিঠিৰ জৰিয়তে ব্ৰাজিলৰ ৰাষ্ট্ৰপতি জাইৰ বলচোনৰো(Jair Bolsonaro)য়ে নৰেন্দ্ৰ মোদীৰ পৰা সহায় বিচাৰিছে। মেলেৰিয়া ৰোগৰ চিকিৎসাত ব্যৱহৃত হাইড্ৰ’ক্সিক্লৰ’কুইন ঔষধৰ সহায় বিচাৰি অনুৰোধ। পত্ৰখনত লগতে ব্ৰাজিলৰ ৰাষ্ট্ৰপতিগৰাকীয়ে এয়াও উল্লেখ কৰে যে, এই সহায় হেনো একেবাৰে ৰামায়ণত হনুমানে সঞ্জীৱনী আনি লক্ষ্মণক জীৱন দান দিয়াৰ দৰে।সমগ্ৰ বিশ্বত কৰ’ণা ভাইৰাছে সংহাৰী ৰূপ ধাৰণ কৰাৰ পাছত বিশ্ব বজাৰত হাইড্ৰ’ক্সিক্লৰ’কুইনৰ চাহিদা যথেষ্ট বৃদ্ধি পাইছে।\nএই ভাইৰাছৰ পৰা পৰিত্ৰাণ পাবৰ বাবে আমেৰিকা যুক্তৰাষ্ট্ৰৰ ৰাষ্ট্রপতি ড’নাল্ড ট্ৰাম্পেও ভাৰতৰ পৰা সহায় বিচাৰিছিল। আনকি ভাৰতে হাইড্ৰ’ক্সিক্লৰ’কুইনৰ যোগান নধৰিলে ভাৰতক প্ৰত্যুত্তৰ দিয়া হ’ব বুলি ভাবুকি প্ৰদান কৰিছিল।উল্লেখযোগ্য যে, ভাৰতত আই চি এম আৰে হাইড্ৰ’ক্সিক্লৰ’কুইনক কৰ’ণা ৰোগীৰ চিকিৎসাৰ ক্ষেত্ৰত ব্যৱহাৰ কৰাৰ বাবে অনুমতি প্ৰদান কৰাৰ পিছতে এইদৰে বিশ্বতো চাহিদা বৃদ্ধি পাইছে এই ঔষধৰ।\n9-Apr-20 @ 9:12


উৱেফা চেম্পিয়ন্‌ছ লীগ - অসমীয়া ৱিকিপিডিয়া\n১৯৫৫ (বৰ্তমান ধৰণত\n৩২ (গ্ৰুপ পৰ্যায়)\n৭৯, ৮০ বা ৮১ (মুঠ)\nৰিয়েল মাদ্ৰিদ (১৩তম খিতাপ)\nসকলোতকৈ সফল ক্লাব(সমূহ)\nৰিয়েল মাদ্ৰিদ (১৩টা খিতাপ)\nউৱেফা চেম্পিয়ন্‌ছ লীগ (ইংৰাজী: UEFA Champions League, চমুকৈ চেম্পিয়ন্‌ছ লীগ, পূৰ্বৰ নাম ইউৰোপীয়ান চেম্পিয়ন ক্লাবছ্ কাপ বা ইউৰোপীয়ান কাপ) হৈছে ইউনিয়ন অৱ ইউৰোপীয়ান ফুটবল এছ'চিয়েচন্‌ছে (UEFA) ১৯৫৫ চনৰপৰা ইউৰোপৰ শীৰ্ষস্থানীয় ফুটবল ক্লাবসমূহৰ মাজত আয়োজন কৰি অহা এক বাৰ্ষিক মহাদেশীয় ক্লাব ফুটবল প্ৰতিযোগিতা। ই ইউৰোপৰ ফুটবলৰ আটাইতকৈ সন্মানীয় প্ৰতিযোগিতা হোৱাৰ লগতে পৃথিৱীৰ সবাতোকৈ সন্মানীয় ক্ৰীড়া প্ৰতিযাগিতাসমূহৰ ভিতৰৰে এক। ২০১১ চনৰ উৱেফা চেম্পিয়ন্‌ছ লীগৰ ফাইনেল খেলখন এই প্ৰতিযোগিতাৰ ইতিহাসৰ সবাতোকৈ বেছিসংখ্যক দৰ্শকে উপভোগ কৰা ফাইনেল হোৱাৰ লগতে বিশ্বৰ ভিতৰতে সেই বৰ্ষৰ সবাতোকৈ বেছিসংখ্যক দৰ্শকে উপভোগ কৰা খেল। দূৰদৰ্শনত মুঠ ১৭৮.৭ নিযুত দৰ্শকে এই ফাইনেল খেলখন উপভোগ কৰিছিল।\n১৯৯২ চনৰ আগতে, এই প্ৰতিযোগিতাখনৰ অফিচিয়েল নাম আছিল 'ইউৰোপীয়ান চেম্পিয়ন ক্লাবছ কাপ' আৰু চমুকৈ 'ইউৰোপীয়ান কাপ' বুলি কোৱা হৈছিল। প্ৰথমাৱস্থাত ই এক পোনপটীয়া নকআউট প্ৰতিযোগিতা আছিল য'ত মাত্ৰ প্ৰতিখন দেশৰ বিজয়ী ক্লাবকেইটাইহে অংশগ্ৰহণ কৰিছিল। ১৯৯০-ৰ দশকত প্ৰতিযোগিতাখনৰ বিস্তাৰ হৈ অধিক দলক অন্তৰ্ভুক্ত কৰি এক ৰাউণ্ড-ৰবিন গ্ৰুপ পৰ্যায় সন্নিবিষ্ট কৰা হ'ল। বৰ্তমান ইউৰোপৰ শক্তিশালী জাতীয় লীগসমূহৰ প্ৰত্যেকৰপৰা সৰ্বাধিক চাৰিটালৈকে ক্লাবে এই প্ৰতিযোগিতাত অংশগ্ৰহণ কৰে।\nপ্ৰতিযোগিতাখনৰ বহুকেইটা পৰ্যায় আছে। বৰ্তমানৰ ধৰণ মতে, জুলাইৰ মধ্যভাগত তিনিটা নকআউট কোৱালিফায়িং ৰাউণ্ড আৰু এটা প্লে'-অফ ৰাউণ্ডেৰে এই প্ৰতিযোগিতা আৰম্ভ হয়। এইকেইটা ৰাউণ্ডৰপৰা ১০টা যোগ্যতা অৰ্জনকাৰী ক্লাবে ২২টা শীৰ্ষস্থানৰ (seeded) ক্লাবৰ সৈতে গ্ৰুপ পৰ্যায়ত লগ লাগে, য'ত ক্লাবসমূহক প্ৰতিটো গ্ৰুপত চাৰিটাকৈ মুঠ আঠটা গ্ৰুপত বিভক্ত কৰা হয়। গ্ৰুপ পৰ্যায়ৰ বিজয়ী আঠটা ক্লাব আৰু ৰাণাৰ্ছ-আপ আঠটা ক্লাব অন্তিম নকআউট পৰ্যায়লৈ উন্নীত হয়, আৰু মে' মাহত ফাইনেল খেলেৰে এই প্ৰতিযোগিতাৰ সামৰণি পৰে। উৱেফা চেম্পিয়ন্‌ছ লীগৰ বিজয়ী ক্লাবটোৱে উৱেফা ছুপাৰ কাপ আৰু ফিফা ক্লাব ৱৰ্ল্ড কাপলৈ যোগ্যতা অৰ্জন কৰে।\nৰিয়েল মাদ্ৰিদে প্ৰথম পাঁচবাৰকে ধৰি মুঠ তেৰবাৰ খিতাপ জয় কৰি এই প্ৰতিযোগিতাৰ ইতিহাসত সবাতোকৈ সফল ক্লাবৰূপে চিহ্নিত হৈছে। মুঠ ১৩ বাৰ বিজয়ী হৈ স্পেনিছ ক্লাবসমূহে এই প্ৰতিযোগিতাত সৰ্বাধিক খিতাপ দখল কৰিছে। ২২টা বিভিন্ন ক্লাবে এই প্ৰতিযোগিতাৰ বিজয়ীৰ সন্মান লাভ কৰিছে আৰু ১২টা ক্লাবে একাধিকবাৰ এই সন্মান লাভ কৰিছে। ১৯৯২ চনত প্ৰতিযোগিতাখনৰ নাম আৰু ধৰণ সলনি কৰি দিয়াৰ পাছত কোনো এটা ক্লাবেই একেলেথাৰিয়ে বিজয়ীৰ খিতাপ লাভ কৰিব পৰা নাই। ১৯৯০ চনত শেষবাৰৰ কাৰণে এ. চি. মিলানে ডিফেণ্ডিং চেম্পিয়ন হৈ পুনৰ সেইবাৰ বিজয়ী হৈছিল।\n1.1 ১৯৫৫–১৯৬৫: আৰম্ভণি\nঅষ্ট্ৰ'-হাংগেৰীয়ান সাম্ৰাজ্যৰ ক্লাবসমূহৰ মাজত অনুষ্ঠিত হোৱা চেলেঞ্জ কাপ আছিল প্ৰথম পেন-ইউৰোপীয়ান ফুটবল প্ৰতিযোগিতা। চেলেঞ্জ কাপৰ অনুকৰণত ১৯২৭ চনত জেইদ এদিল্বিয়ে মিট্ৰ'পা কাপ নামৰ এক প্ৰতিযোগিতাৰ সৃষ্টি কৰে য'ত মধ্য-ইউৰোপীয় ক্লাবসমূহে অংশগ্ৰহণ কৰে। ১৯৩০ চনত ইউৰোপৰ ৰাষ্ট্ৰীয় চেম্পিয়নসমূহৰ কাৰণে প্ৰথমবাৰৰ বাবে কূপ দ্য নেচন্‌ছ (ফৰাচী: Nations Cup) নামেৰে এক প্ৰতিযোগিতাৰ আয়োজন কৰে ছুইজাৰলেণ্ডৰ ক্লাব ছাৰ্ৱেট্টিয়ে। জেনেভাত অনুষ্ঠিত এই প্ৰতিযোগিতাত ইউৰোপৰ দহটা ৰাষ্ট্ৰীয় চেম্পিয়ন ক্লাবে অংশগ্ৰহণ কৰে। হাংগেৰীৰ উজ্‌পেষ্টে এই প্ৰতিযোগিতাত বিজয়ীৰ সন্মান অৰ্জন কৰে। দক্ষিণ ইউৰোপীয় দেশসমূহে ১৯৪৯ চনত লেটিন কাপৰ সৃষ্টি কৰে। ১৯৪৮ চনত L'Équipe-ৰ সম্পাদক গেব্ৰিয়েল হেন’টে নিজৰ সাংবাদিকসকলৰ প্ৰতিবেদনৰপৰা কেম্পিয়’নেট’ ছুডামেৰিকান’ দ্য কেম্পিয়’নিছ (Campeonato Sudamericano de Campeones/ South American Championship of Champions) প্ৰতিযোগিতাৰ বৃহৎ সাফল্যৰ কথা গম পাই এখন সম্পূৰ্ণ মহাদেশজোৰা প্ৰতিযোগিতা সৃষ্টিৰ প্ৰস্তাৱ আগবঢ়ায়। ১৯৫০ৰ দশকত লাভ কৰা সাফল্যৰ ওপৰত ভিত্তি কৰি ইংলেণ্ডৰ সংবাদ মাধ্যমে ঊলৱাৰহেম্পটন ৱাণ্ডাৰাৰ্ছ (Wolverhampton Wanderers) দলক বিশ্ব-চেম্পিয়ন আখ্যা দিয়াৰ পাছত হেন’টে অৱশেষত উৱেফাক এনে এখন প্ৰতিযোগিতাৰ কাৰণে পতিয়ন নিয়াবলৈ সমৰ্থ হয়। ১৯৫৫ চনত পেৰিছত ইউৰোপীয়ান চেম্পিয়ন ক্লাব্‌ছ কাপ আৰম্ভ হয়।\n১৯৫৫–১৯৬৫: আৰম্ভণি[সম্পাদনা কৰক]\nএফ চি বাৰ্চিলোনা – হামবাৰ্গাৰ এছ ভি, ১২ এপ্ৰিল ১৯৬১\nইউৰোপীয়ান কাপৰ প্ৰথম সংস্কৰণ অনুষ্ঠিত হয় ১৯৫৫-৫৬ চনত। ইয়াত ১৬টা দলে অংশগ্ৰহণ কৰে: মিলান (ইটালী), এ জি এফ আৰ্হাছ (ডেনমাৰ্ক), এণ্ডাৰলেক্ট (বেলজিয়াম), জুৰগাৰ্ডেন (ছুইডেন), গোৱাৰডিয়া ৱাৰ্ছজাৱা (পোলেণ্ড), হাইবাৰ্ণিয়ান (স্কটলেণ্ড), পাৰ্টিজান (যুগোশ্লাভিয়া), পি এছ ভি (নেদাৰলেণ্ড), ৰেপিড ৱাইন (অষ্ট্ৰিয়া), ৰিয়েল মাদ্ৰিদ (স্পেইন), ৰট-ৱেইছ ইছেন (পশ্চিম জাৰ্মানী), ছাৰব্ৰাকেন (ছাৰ), ছাৰ্ৱেট্টি (ছুইজাৰলেণ্ড), স্প’ৰ্টিং চি পি (পৰ্তুগাল), ষ্টে’ড দ্য ৰেইম্‌ছ (ফ্ৰান্স) আৰু ৱ’ৰ’ছ ল’ব’গ’ (হাংগেৰী)।  ১৯৫৫ চনৰ ৪ ছেপ্তেম্বৰ তাৰিখে স্প’ৰ্টিং চি পি আৰু পাৰ্টিজান দলৰ মাজত অনুষ্ঠিত ইউৰোপীয়ান কাপৰ প্ৰথমখন খেল ৩-৩ গ’লত অমীমাংসিত হৈ ৰয়। ইউৰোপীয়ান কাপৰ ইতিহাসৰ প্ৰথমটো গ’ল দিয়ে স্প’ৰ্টিং চি পি দলৰ জোৱাও বেপ্টিষ্টা মাৰ্টিন্সে। প্ৰথম বৰ্ষৰ চূড়ান্ত খেলখন অনুষ্ঠিত হয় পাৰ্ক দ্য প্ৰিন্সেছত ষ্টে’ড ৰেইম্‌ছ আৰু ৰিয়েল মাদ্ৰিদৰ মাজত। স্পেনিছ দল ৰিয়েল মাদ্ৰিদে প্ৰথমে পিছ পৰি ৰোৱাৰ পাছতো হেক্টৰ ৰিয়া (২ গ’ল), এলফ্ৰেড’ ডি ষ্টেফান’ আৰু মাৰ্কুইট’ছৰ গ’লৰ সহায়ত ৪-৩ ব্যৱধানত বিজয় সাব্যস্ত কৰে।\nদ্বিতীয় বৰ্ষতো ৰিয়েল মাদ্ৰিদে ঘৰুৱা ষ্টেডিয়াম ছেণ্টিয়াগ’ বাৰ্ণাবিউত ফিঅ’ৰেণ্টিনাৰ বিপক্ষে বিজয়ী হৈ তেওঁলোকৰ খিতাপ অক্ষুণ্ণ ৰাখে। গ’লশূন্য প্ৰথম হাফৰ পাছত ৰিয়েল মাদ্ৰিদে ছয় মিনিটত দুটাকৈ গ’ল কৰি ইটালীয়ান দলটোক পৰাস্ত কৰে। ১৯৫৭-৫৮ চনত মিলানে দুবাৰকৈ ৰিয়েলতকৈ আগবাঢ়ি থকাৰ পাছতো ৰিয়েল মাদ্ৰিদে খেলখন ড্ৰ কৰিবলৈ সমৰ্থ হয়। হে’জেল ষ্টেডিয়ামত অনুষ্ঠিত হোৱা ফাইনেল খেলৰ অতিৰিক্ত সময়ত (এক্সট্ৰা টাইম) ফ্ৰেন্সিস্ক’ গেণ্ট’ই বিজয়ী গ’ল কৰাত ৰিয়েল মাদ্ৰিদে ক্ৰমাগতভাৱে তৃতীয়বাৰলৈ এই প্ৰতিযোগিতাৰ বিজয়ীৰ সন্মান অৰ্জন কৰে। চতুৰ্থ বৰ্ষৰ ফাইনেলত প্ৰথম বৰ্ষৰ ফাইনেলৰ পুনৰাবৃত্তি হয় আৰু ৰিয়েল মাদ্ৰিদে নেকাৰষ্টেডিয়নত ষ্টে’ড ৰেইমছক সহজে ২-০ ব্যৱধানত পৰাজিত কৰে। পশ্চিম জাৰ্মানীৰ ক্লাব এইণ্ট্ৰেক্ট ফ্ৰাংকফুৰ্ট ইউৰোপীয়ান কাপৰ ফাইনেলত উপনীত হোৱা প্ৰথম অ-লেটিন দল হিচাপে পৰিগণিত হয়। ১৯৫৯-৬০ চনৰ ফাইনেলত হেম্পডেন পাৰ্কত ফেৰেংক পুস্কাছৰ চাৰি গ’ল আৰু এলফ্ৰেড’ ডি ষ্টেফান’ৰ হেট্ৰিকৰ সহায়ত ৰিয়েল মাদ্ৰিদে এইণ্ট্ৰেক্ট ফ্ৰাংকফুৰ্টক ৭-৩ ব্যৱধানত পৰাজিত কৰে। ই ৰিয়েল মাদ্ৰিদৰ একেৰাহে পঞ্চমটো বিজয় খিতাপ আছিল, আৰু এই অভিলেখ বৰ্তমানলৈকে অক্ষুণ্ণ হৈ আছে।\n১৯৬০-৬১ বৰ্ষত বাৰ্চিলোনাৰ হাতত কোৱাৰ্টাৰ ফাইনেলত পৰাস্ত হোৱাত ৰিয়েল মাদ্ৰিদৰ আধিপত্যৰ অন্ত পৰে। অৱশ্যে বাৰ্চিলোনা নিজেও পৰ্তুগীজ দল বেনফিকাৰ হাতত ৱাংকড’ৰ্ফ ষ্টেডিয়ামত অনুষ্ঠিত ফাইনেলত ৩-২ ব্যৱধানত পৰাজয়বৰণ কৰে। ১৯৬১-৬২ বৰ্ষত আমষ্টাৰডামৰ অলিম্পিক ষ্টেডিয়ামত অনুষ্ঠিত ফাইনেলত ৰিয়েল মাদ্ৰিদক ৫-৩ ব্যৱধানত পৰাজিত কৰি বেনফিকাই একেৰাহে দ্বিতীয়বাৰলৈ এই খিতাপ অৰ্জন কৰে। ১৯৬২-৬৩ বৰ্ষত বেনফিকাই পুনৰ ফাইনেলত প্ৰৱেশ কৰে যদিও ৱিম্বলী ষ্টেডিয়ামত জ’ছে আল্টাফিনিৰ ২ গ’লৰ সহায়ত মিলান বিজয়ী হয়। ১৯৬৩-৬৪ বৰ্ষৰ ফাইনেলত আৰ্ণ্‌ষ্ট-হেপেল-ষ্টেডিয়নত ইণ্টাৰনেজিঅ’নেলে ৰিয়েল মাদ্ৰিদক ৩-১ ব্যৱধানত পৰাজিত কৰে। ১৯৬৪-৬৫ বৰ্ষৰ ফাইনেলত ইণ্টাৰনেজিঅ’নেলে ঘৰুৱা খেলপথাৰ ছেন ছিৰ’ত বেনফিকাক ১-০ ব্যৱধানত পৰাস্ত কৰাত এই খিতাপ একেৰাহে তৃতীয়বাৰলৈ মিলান চহৰতে থাকে।\n↑ 1.0 1.1 1.2 1.3 1.4 1.5 "Football's premier club competition". ইউনিয়ন অৱ ইউৰোপীয়ান ফুটবল এছ'চিয়েচন্‌ছ. 31 January 2010. http://www.uefa.com/uefachampionsleague/history/index.html। আহৰণ কৰা হৈছে: 23 May 2010.\n↑ tnershipwiththeuefachampionsleagueeuropesmostprestigiousclubfootballcompetition.htm "Ford Extends 20-Year Partnership with the UEFA Champions League, Europe's Most Prestigious Club Football Competition". http://media.ford.com/news/fordextends20yearpar tnershipwiththeuefachampionsleagueeuropesmostprestigiousclubfootballcompetition.htm.\n↑ "Clubs". ইউনিয়ন অৱ ইউৰোপীয়ান ফুটবল এছ'চিয়েচন্‌ছ. 31 January 2010. http://www.uefa.com/uefachampionsleague/season=2012/clubs/country/index.html। আহৰণ কৰা হৈছে: 23 May 2010.\n↑ 4.0 4.1 4.2 4.3 "Matches". ইউনিয়ন অৱ ইউৰোপীয়ান ফুটবল এছ'চিয়েচন্‌ছ. 31 January 2010. http://www.uefa.com/uefachampionsleague/season=2012/matches/index.html। আহৰণ কৰা হৈছে: 23 May 2010.\n↑ "Club competition winners do battle". ইউনিয়ন অৱ ইউৰোপীয়ান ফুটবল এছ'চিয়েচন্‌ছ. 31 January 2010. http://www.uefa.com/uefasupercup/history/index.html। আহৰণ কৰা হৈছে: 23 May 2010.\n↑ "1989/90 European Champions Clubs' Cup". Fédération Internationale de Football Association. 31 January 2010. http://www.ফিফা.com/clubworldcup/। আহৰণ কৰা হৈছে: 23 May 2010.\n↑ 7.0 7.1 7.2 7.3 "European Champions' Cup". Rec.Sport.Soccer Statistics Foundation. 31 January 2010. http://www.rsssf.com/tablese/ec1.html। আহৰণ কৰা হৈছে: 23 May 2010.\n↑ "1989/90 European Champions Clubs' Cup". ইউনিয়ন অৱ ইউৰোপীয়ান ফুটবল এছ'চিয়েচন্‌ছ. 31 January 2010. http://www.uefa.com/uefachampionsleague/season=1989/index.html। আহৰণ কৰা হৈছে: 23 May 2010.\n↑ García, Javier; Kutschera, Ambrosius; Schöggl, Hans; Stokkermans, Karel (2009). "Austria/Habsburg Monarchy – Challenge Cup 1897–1911" (English ভাষাত). Rec.Sport.Soccer Statistics Foundation. http://www.rsssf.com/tableso/oost-habs-challenge.html। আহৰণ কৰা হৈছে:5September 2011.\n↑ Stokkermans, Karel (2009). "Mitropa Cup" (English ভাষাত). Rec.Sport.Soccer Statistics Foundation. http://www.rsssf.com/tablesm/mit.html.\n↑ 11.0 11.1 Ceulemans, Bart; Michiel, Zandbelt (2009). "Coupe des Nations 1930" (English ভাষাত). Rec.Sport.Soccer Statistics Foundation. http://www.rsssf.com/tablesc/coupedesnations30.html। আহৰণ কৰা হৈছে:5September 2011.\n↑ Stokkermans, Karel; Gorgazzi, Osvaldo José (2006). "Latin Cup" (English ভাষাত). Rec.Sport.Soccer Statistics Foundation. http://www.rsssf.com/tablesl/latin.html। আহৰণ কৰা হৈছে:5September 2011.\n↑ "Primeira Libertadores – História (Globo Esporte 09/02/20.l.08)". Youtube.com. http://www.youtube.com/watch?v=86xAxuxomoo&feature=related। আহৰণ কৰা হৈছে: 14 August 2010.\n↑ 14.0 14.1 14.2 14.3 14.4 14.5 "1955/56 European Champions Clubs' Cup". ইউনিয়ন অৱ ইউৰোপীয়ান ফুটবল এছ'চিয়েচন্‌ছ. 31 January 2010. http://www.uefa.com/uefachampionsleague/season=1955/index.html। আহৰণ কৰা হৈছে: 23 May 2010.\n↑ 15.0 15.1 15.2 15.3 15.4 15.5 "European Champions' Cup 1955–56 – Details". Rec.Sport.Soccer Statistics Foundation. 31 January 2010. http://www.rsssf.com/ec/ec195556det.html#cc। আহৰণ কৰা হৈছে: 23 May 2010.\n↑ 16.0 16.1 16.2 16.3 16.4 16.5 "Trofeos de Fútbol". Real Madrid. 31 January 2010. http://www.realmadrid.com/cs/Satellite/es/Club/1193040475224/PalmaresTotal/Palmares.htm। আহৰণ কৰা হৈছে: 23 May 2010.\n↑ 17.0 17.1 "1956/57 European Champions Clubs' Cup". ইউনিয়ন অৱ ইউৰোপীয়ান ফুটবল এছ'চিয়েচন্‌ছ. 31 January 2010. http://www.uefa.com/uefachampionsleague/season=1956/index.html। আহৰণ কৰা হৈছে: 23 May 2010.\n↑ 18.0 18.1 "Champions' Cup 1956–57". Rec.Sport.Soccer Statistics Foundation. 31 January 2010. http://www.rsssf.com/ec/ec195657det.html#cc। আহৰণ কৰা হৈছে: 23 May 2010.\n↑ 19.0 19.1 "1957/58 European Champions Clubs' Cup". ইউনিয়ন অৱ ইউৰোপীয়ান ফুটবল এছ'চিয়েচন্‌ছ. 31 January 2010. http://www.uefa.com/uefachampionsleague/season=1957/index.html। আহৰণ কৰা হৈছে: 23 May 2010.\n↑ 20.0 20.1 "Champions' Cup 1957–58". Rec.Sport.Soccer Statistics Foundation. 31 January 2010. http://www.rsssf.com/ec/ec195758det.html#cc। আহৰণ কৰা হৈছে: 23 May 2010.\n↑ "1958/59 European Champions Clubs' Cup". ইউনিয়ন অৱ ইউৰোপীয়ান ফুটবল এছ'চিয়েচন্‌ছ. 31 January 2010. http://www.uefa.com/uefachampionsleague/season=1958/index.html। আহৰণ কৰা হৈছে: 23 May 2010.\n↑ "Champions' Cup 1958–59". Rec.Sport.Soccer Statistics Foundation. 31 January 2010. http://www.rsssf.com/ec/ec195859det.html#cc। আহৰণ কৰা হৈছে: 23 May 2010.\n↑ 23.0 23.1 "1959/60 European Champions Clubs' Cup". ইউনিয়ন অৱ ইউৰোপীয়ান ফুটবল এছ'চিয়েচন্‌ছ. 31 January 2010. http://www.uefa.com/uefachampionsleague/season=1959/index.html। আহৰণ কৰা হৈছে: 23 May 2010.\n↑ 24.0 24.1 "Champions' Cup 1959–60". Rec.Sport.Soccer Statistics Foundation. 31 January 2010. http://www.rsssf.com/ec/ec195960det.html#cc। আহৰণ কৰা হৈছে: 23 May 2010.\n↑ 25.0 25.1 "1960/61 European Champions Clubs' Cup". ইউনিয়ন অৱ ইউৰোপীয়ান ফুটবল এছ'চিয়েচন্‌ছ. 31 January 2010. http://www.uefa.com/uefachampionsleague/season=1960/index.html। আহৰণ কৰা হৈছে: 23 May 2010.\n↑ 26.0 26.1 "Champions' Cup 1960–61". Rec.Sport.Soccer Statistics Foundation. 31 January 2010. http://www.rsssf.com/ec/ec196061det.html#cc। আহৰণ কৰা হৈছে: 23 May 2010.\n↑ 27.0 27.1 "Anos 60: A "década de ouro"". Sport LisboaeBenfica. 31 January 2010. http://www.slbenfica.pt/Clube/Historia/DecadaaDecada/Decada60/decada60.asp। আহৰণ কৰা হৈছে: 23 May 2010.\n↑ "1961/62 European Champions Clubs' Cup". ইউনিয়ন অৱ ইউৰোপীয়ান ফুটবল এছ'চিয়েচন্‌ছ. 31 January 2010. http://www.uefa.com/uefachampionsleague/season=1961/index.html। আহৰণ কৰা হৈছে: 23 May 2010.\n↑ "Champions' Cup 1961–62". Rec.Sport.Soccer Statistics Foundation. 31 January 2010. http://www.rsssf.com/ec/ec196162det.html#cc। আহৰণ কৰা হৈছে: 23 May 2010.\n↑ "1962/63 European Champions Clubs' Cup". ইউনিয়ন অৱ ইউৰোপীয়ান ফুটবল এছ'চিয়েচন্‌ছ. 31 January 2010. http://www.uefa.com/uefachampionsleague/season=1962/index.html। আহৰণ কৰা হৈছে: 23 May 2010.\n↑ "Champions' Cup 1962–63". Rec.Sport.Soccer Statistics Foundation. 31 January 2010. http://www.rsssf.com/ec/ec196263det.html#cc। আহৰণ কৰা হৈছে: 23 May 2010.\n↑ "Coppa Campioni 1962/63". Associazione Calcio Milan. 31 January 2010. http://www.acmilan.com/it/club/palmares/cdc1962_63। আহৰণ কৰা হৈছে: 23 May 2010.\n↑ "1963/64 European Champions Clubs' Cup". ইউনিয়ন অৱ ইউৰোপীয়ান ফুটবল এছ'চিয়েচন্‌ছ. 31 January 2010. http://www.uefa.com/uefachampionsleague/season=1963/index.html। আহৰণ কৰা হৈছে: 23 May 2010.\n↑ "Champions' Cup 1963–64". Rec.Sport.Soccer Statistics Foundation. 31 January 2010. http://www.rsssf.com/ec/ec196364det.html#cc। আহৰণ কৰা হৈছে: 23 May 2010.\n↑ "Palmares: Prima coppa dei campioni – 1963/64" (Italian ভাষাত). Football Club Internazionale Milano. 31 January 2010. http://www.inter.it/aas/palmares/vitt?L=it&IDV=14। আহৰণ কৰা হৈছে: 23 May 2010.\n↑ "1964/65 European Champions Clubs' Cup". ইউনিয়ন অৱ ইউৰোপীয়ান ফুটবল এছ'চিয়েচন্‌ছ. 31 January 2010. http://www.uefa.com/uefachampionsleague/season=1964/index.html। আহৰণ কৰা হৈছে: 23 May 2010.\n↑ "Champions' Cup 1964–65". Rec.Sport.Soccer Statistics Foundation. 31 January 2010. http://www.rsssf.com/ec/ec196465det.html#cc। আহৰণ কৰা হৈছে: 23 May 2010.\n↑ "Palmares: Prima coppa dei campioni – 1964/65" (Italian ভাষাত). Football Club Internazionale Milano. 31 January 2010. http://www.inter.it/aas/palmares/vitt?L=it&IDV=15। আহৰণ কৰা হৈছে: 23 May 2010.\nৱিকিমিডিয়া কমন্সত উৱেফা চেম্পিয়ন্‌ছ লীগ সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=উৱেফা_চেম্পিয়ন্‌ছ_লীগ&oldid=234253"ৰ পৰা অনা হৈছে


एक साल में बाइबल - ইণ্ডিয়ান ৰিভাইচ ভাৰচন - मई 27\n১ রাজাবলি 1:1-53\n1. পাছত ৰজা দায়ুদ বুঢ়া হৈ আহিল আৰু অতিশয় বৃদ্ধ হোৱাৰ বাবে তেওঁৰ গাত অনেক কাপোৰ দিলেও উম নোপোৱা হ’ল।\n2. এই হেতুকে তেওঁৰ দাসবোৰে তেওঁক ক’লে, “আমাৰ প্ৰভু মহাৰাজৰ বাবে এজনী কুমাৰী যুৱতী বিচাৰি চোৱা যাওঁক। তেতিয়া তাই মহাৰাজৰ সন্মূখত থাকি ৰজাৰ আলপৈচান ধৰাৰ লগতে আমাৰ প্ৰভু মহাৰাজৰ গাত উম পাবলৈ তেওঁৰ বুকুত শয়ন কৰিব।”\n3. সেয়েহে তেওঁলোকে ইস্ৰায়েলৰ গোটেই অঞ্চলত সুন্দৰী ছোৱালী বিচাৰিবলৈ ধৰিলে৷ তেতিয়া তেওঁলোকে চূনেমীয়া অবীচগক বিচাৰি পালে আৰু ৰজাৰ ওচৰলৈ তেওঁক লৈ আহিল৷\n4. এই ছোৱালীজনী অতিশয় সুন্দৰী আছিল৷ তেওঁ ৰজাৰ আলপৈচান ধৰিলে আৰু শুশ্ৰূষা কৰিলে, কিন্তু তেওঁৰ সৈতে ৰজাই কোনো দৈহিক সম্পৰ্ক নাৰাখিলে।\n5. সেই কালত হগ্গীতৰ পুত্ৰ অদোনীয়াই নিজকে গৌৰৱ কৰি ক’লে, “ৰজা ময়েই হ’ম৷” এইবুলি নিজৰ আগে আগে যাবৰ বাবে পঞ্চাশ জন মানুহৰ লগতে ৰথ আৰু অশ্বাৰোহী সৈন্যবোৰ যুগুত কৰি ৰাখিলে।\n6. তেওঁৰ পিতৃয়ে কেতিয়াও তেওঁক কষ্ট দি এইদৰে কোৱা নাই, “তুমি কিয় এইবোৰ কৰিছা?” অদোনিয়া দেখিবলৈ বৰ সুন্দৰ আছিল, তেওঁ অৱচালোমৰ পাছত জন্মিছিল।\n7. তেওঁ অবিয়াথৰ পুৰোহিত আৰু চৰূয়াৰ পুত্ৰ যোৱাবৰ লগত আলোচনা কৰিলে। তেতিয়া তেওঁলোকে অদোনীয়াক অনুসৰণ কৰিলে আৰু তেওঁক সহায় কৰিলে।\n8. কিন্তু চাদোক পুৰোহিত, যিহোয়াদাৰ পুত্ৰ বনায়া, নাথন ভাববাদী, চিমিয়ী, ৰেয়ী আৰু যি বীৰসকল দায়ূদৰ লগত আছিল, তেওঁলোকে অদোনিয়াক অনুসৰণ নকৰিলে।\n9. পাছত অদোনিয়াই অয়িন-ৰোগেলৰ কাষত থকা জোহেলৎ শিলৰ ওচৰত ভেড়া, ছাগলী, ষাঁড় আৰু হৃষ্টপুষ্ট গৰু পোৱালি বলিদান কৰিলে৷ আৰু নিজ ভাই ৰাজকোঁৱৰ সকলক আৰু ৰজাৰ দাস যিহূদাৰ আটাই লোকক নিমন্ত্ৰণ কৰিলে।\n10. কিন্তু নাথন ভাববাদীক, বনায়াক, বীৰসকলক আৰু নিজ ভায়েক চলোমনক নিমন্ত্ৰণ নকৰিলে।\n11. তেতিয়া নাথনে চলোমনৰ মাক বৎচেবাক ক’লে, “আমাৰ প্ৰভু দায়ুদে নজনাকৈ হগ্গীতৰ পুতেক অদোনিয়া যে ৰজা হল, ইয়াক জানো তুমি শুনা নাই?\n12. এই হেতুকে আহাঁ, তুমি নিজৰ আৰু তোমাৰ পুত্ৰ চলোমনৰ প্ৰাণ ৰক্ষা কৰিবলৈ, মই এতিয়া তোমাক পৰামৰ্শ দিওঁ৷\n13. দায়ুদ ৰজাৰ ওচৰলৈ যোৱা; আৰু তেওঁক কোৱাগৈ, যে, ‘হে মোৰ প্ৰভু মহাৰাজ, আপুনি জানো শপত খাই আপোনাৰ দাসীক জানো কোৱা নাছিল, ‘মোৰ পাছত তোমাৰ পুত্ৰ চলোমন অৱশ্যে ৰজা হ’ব আৰু তেৱেঁই মোৰ সিংহাসনত বহিব?’ তেনেহ’লে অদোনিয়াই কিয় ৰাজত্ব কৰি আছে?’\n14. আৰু চোৱা, সেই ঠাইত ৰজাৰ সৈতে তোমাৰ কথা শেষ নৌ হওঁতেই, মই তোমাৰ পাছত সোমাই গৈ তোমাৰ কথা নিশ্চিত কৰিম।”\n15. পাছত সেই মতে, বৎচেবা ভিতৰ-কোঠালিত সোমাই ৰজাৰ ওচৰলৈ গ’ল৷ ৰজা অতিশয় বৃদ্ধ হোৱাত চূনেমীয়া অবিচগে ৰজাৰ শুশ্ৰূষা কৰি আছিল।\n16. তেতিয়া বৎচেবাই মূৰ দোঁৱাই ৰজাৰ আগত প্ৰণিপাত কৰিলে। তেতিয়া ৰজাই সুধিলে, “তোমাক কি লাগে?”\n17. তাই তেওঁক ক’লে, “হে মোৰ প্ৰভু, ঈশ্বৰ যিহোৱাৰ নামেৰে শপত খাই আপোনাৰ বেটীৰ আগত কৈছিল যে, ‘মোৰ পাছত তোমাৰ পুত্ৰ চলোমন ৰজা হ’ব আৰু মোৰ সিংহাসনৰ ওপৰত তেৱেঁই বহিব।’\n18. কিন্তু এতিয়া, হে মোৰ প্ৰভু মহাৰাজ, চাওঁক, আপুনি নজনাকৈয়েই অদোনীয়া ৰজা হ’ল৷\n19. অধিককৈ ষাঁড়, হৃষ্টপুষ্ট গৰু পোৱালি, মেৰ-ছাগ আৰু ছাগলী বলিদান কৰি সকলো ৰাজকোঁৱৰ সকলৰ লগতে অবিয়াথৰ পুৰোহিত আৰু প্ৰধান সেনাপতি যোৱাবক নিমন্ত্ৰণ কৰিলে, কিন্তু আপোনাৰ দাস চলোমনক নিমন্ত্ৰণ নকৰিলে।\n20. হে মোৰ প্ৰভু মহাৰাজ, আপোনাৰ পাছত মোৰ প্ৰভু মহাৰাজৰ সিংহাসনত কোন বহিব, সেই বিষয়ে আপুনিয়ে তেওঁলোকক জনাওক; তেওঁলোকে আপোনাৰ পৰাই শুনিবলৈ বাট চাই আছে।\n21. আপুনি যদি ইয়াকে নকৰে, তেনেহলে মোৰ প্ৰভু মহাৰাজ ওপৰ-পিতৃসকলৰ লগত যেতিয়া ওপৰ-পিতৃসকলৰ সৈতে নিদ্ৰিত হ’ব, তেতিয়া মই আৰু মোৰ পুত্ৰ চলোমন অপৰাধী হিচাবে গণিত হ’ব।”\n22. এইদৰে তেওঁ ৰজাৰ লগত কথা হৈ থাকোঁতেই নাথন ভাববাদী ভিতৰলৈ সোমাই আহিল।\n23. তেতিয়া দাসবোৰে ৰজাক ক’লে, “চাওঁক, নাথন ভাববাদী আহিছে।” পাছত ভাববাদী নাথন ৰজাৰ সন্মূখলৈ গ’ল আৰু আঁঠুকাঢ়ি ৰজাৰ আগত প্ৰণিপাত কৰিলে।\n24. নাথনে ক’লে, “হে মোৰ প্ৰভু মহাৰাজ, ‘মোৰ পাছত অদোনিয়া ৰজা হ’ব আৰু মোৰ সিংহাসনত সিয়েই বহিব, এনে বুলি আপুনি ক’লে নে কি?’\n25. কিয়নো তেওঁ আজি নামি গৈছে আৰু অধিককৈ ষাঁড়, হৃষ্টপুষ্ট গৰু পোৱালি, মেৰ-ছাগ আৰু ছাগলী বলিদান কৰিছে। তেওঁ তালৈ সকলো ৰাজকোঁৱৰ, সেনাপতি আৰু অবিয়াথৰ পুৰোহিতকো নিমন্ত্রণ কৰিছে। আৰু চাওঁক, তেওঁলোকে তেওঁৰ আগত ভোজন পান কৰিছে আৰু কৈছে, ‘অদোনিয়া ৰজা চিৰজীৱি হওঁক!’\n26. কিন্তু আপোনাৰ দাস যি মই, মোক আৰু চাদোক পুৰোহিত, যিহোয়াদাৰ পুত্ৰ বনায়া আৰু আপোনাৰ দাস চলোমনক হ’লে তেওঁ নিমন্ত্ৰণ নকৰিলে।\n27. এই কাৰ্য মোৰ প্ৰভু মহাৰাজৰ আদেশত হ’ল নেকি? মোৰ প্ৰভু মহাৰাজৰ পিছত আপোনাৰ সিংহাসনত কোন বহিব, সেই বিষয়ে আপোনাৰ দাসবোৰক আপুনি জানো জনোৱা নাই?\n28. তেতিয়া ৰজা দায়ূদে উত্তৰ দি ক’লে, “বৎচেবাক মোৰ ওচৰলৈ মাতি আনা।” তেতিয়া তেওঁ ৰজাৰ ওচৰলৈ আহি ৰজাৰ আগত থিয় হ’ল৷\n29. ৰজাই শপত কৰি ক’লে, “যিজন সৰ্ব্বশক্তিমান ঈশ্বৰে সকলো সঙ্কটৰ পৰা মোৰ প্ৰাণ মুক্ত কৰিলে, সেই জীৱন্ত যিহোৱাৰ শপত,\n30. ‘মোৰ পাছত তোমাৰ পুত্ৰ চলোমন ৰজা হ’ব আৰু সিয়েই মোৰ পদত মোৰ সিংহাসনত বহিব,’ এই বুলি তোমাৰ আগত ইস্ৰায়েলৰ ঈশ্বৰ যিহোৱাৰ নাম লৈ যি শপত কৰিছিলোঁ, আজিয়েই সেই দৰে কাৰ্য কৰিম।”\n31. তেতিয়া বৎচেবাই আঁঠুকাঢ়ি মাটিত মুৰ লগাই ৰজাৰ সন্মূখত প্ৰণিপাত কৰিলে আৰু ক’লে, “মোৰ প্ৰভু ৰজা দায়ুদ চিৰজীৱি হওঁক।”\n32. পাছত ৰজা দায়ুদ ক’লে, “চাদোক পুৰোহিতক, নাথন ভাববাদীক আৰু যিহোয়াদাৰ পুত্ৰ বনায়াক মোৰ ওচৰলৈ মাতি আনা৷” তেতিয়া তেওঁলোক ৰজাৰ ওচৰলৈ আহিল।\n33. তাতে ৰজাই তেওঁলোকক ক’লে, “তোমালোকে নিজ প্ৰভুৰ দাসবোৰক লগত লৈ, মোৰ পুত্ৰ চলোমনক মোৰ নিজৰ খছৰত তুলি গীহোনলৈ লৈ যোৱা৷\n34. সেই ঠাইতে ইস্রায়েলৰ ওপৰত তেওঁক ৰজা অভিষেক কৰিবলৈ চাদোক পুৰোহিত আৰু ভাববাদী নাথনক কোৱা আৰু শিঙা বজাই তোমালোকে ক’বা, ‘ৰজা চলোমন চিৰজীৱি হওক!’\n35. পাছত তোমালোকে তেওঁৰ পাছে পাছে উঠি আহিবা; তেওঁ আহি মোৰ সিংহাসনত বহিব; কিয়নো মোৰ সলনি তেওঁ ৰজা হ’ব, ইস্ৰায়েল আৰু যিহূদাৰ ওপৰত অধ্যক্ষ হ’বলৈ মই তেওঁকেই নিযুক্ত কৰিলোঁ।”\n36. তেতিয়া যিহোয়াদাৰ পুত্ৰ বনায়াই উত্তৰ দি ৰজাক ক’লে, “সেই দৰে হওক! মোৰ প্ৰভু মহাৰাজৰ ঈশ্বৰ যিহোৱায়ো সেইদৰে হওঁক বুলি কওঁক৷\n37. যিহোৱা যেনেকৈ মোৰ প্ৰভু মহাৰাজৰ লগত আছিল, তেনেকৈ চলোমনৰ লগতো থাকক আৰু মোৰ প্ৰভু ৰজা দায়ূদৰ সিংহাসনতকৈ তেওঁৰ সিংহাসন মহৎ কৰক।”\n38. পাছত চাদোক পুৰোহিত, নাথন ভাববাদী, যিহোয়াদাৰ পুত্ৰ বনায়া, কৰেথীয়া আৰু পেলেথীয়াসকল নামি গ’ল আৰু খছৰৰ ওপৰত চলোমনক উঠাই লৈ তেওঁলোক গীহোনলৈ গ’ল।\n39. পাছত চাদোক পুৰোহিতে তেলেৰে ভৰা শিংটি তম্বুৰ পৰা লৈ আহিল আৰু চলোমনক ৰজা অভিষেক কৰিলে। তেতিয়া তেওঁলোকে শিঙা বজোৱাৰ পাছত সকলো লোকে ক’লে, “ৰজা চলোমন চিৰজীৱি হওক!”\n40. তাৰ পাছত সকলো লোক তেওঁৰ পাছে পাছে উঠি আহিল আৰু লোক সকলে এনেদৰে বাঁহী বজালে আৰু মহা আনন্দ কৰিলে যে, তাৰ শব্দত পৃথিৱী কপিঁ উঠিল।\n41. তেতিয়া অদোনিয়া আৰু তেওঁৰ লগত নিমন্ত্ৰিত লোকসকলে ভোজন শেষ কৰা মাত্ৰে সেই শব্দ শুনিলে। আৰু যোৱাবে শিঙাৰ শব্দ শুনি ক’লে, “নগৰত ইমান কোলাহল কিয় হৈছে?”\n42. তেওঁ এই কথা কৈ থাকোতেই, অবিয়াথৰ পুৰোহিতৰ পুত্ৰ যোনাথন আহি পালে৷ তেতিয়া অদোনিয়াই তেওঁক ক’লে, “সোমাই আহা; কিয়নো তুমি ভাল পুৰুষ আৰু শুভবাৰ্তা আনিছা।”\n43. তেতিয়া যোনাথনে অদোনিয়াক উত্তৰ দি ক’লে, “সঁচাকৈ আমাৰ প্ৰভু ৰজা দায়ূদে চলোমনক ৰাজ-পদত নিযুক্ত কৰিলে৷\n44. আৰু ৰজাই চাদোক পুৰোহিতক, নাথন ভাববাদীক, যিহোয়াদাৰ পুত্ৰ বনায়া, কৰেথীয়া আৰু পেলেথীয়াসকলক তেওঁৰ লগত পঠালে৷ আৰু তেওঁলোকে তেওঁক ৰজাৰ খছৰত তুলিলে৷\n45. আৰু চাদোক পুৰোহিত ও নাথন ভাববাদীয়ে তেওঁক গীহোনত ৰজা অভিষেক কৰিলে আৰু তেওঁলোকে তাৰ পৰা এনেদৰে আনন্দ কৰি কৰি উঠি আহিছে যে, তাৰে গোটেই নগৰ প্ৰতিধ্বনিত হৈ উঠিল। তোমালোকে যি শব্দ শুনিছিলা, সেয়ে সেই ধ্বনি।\n46. আৰু চলোমন ৰাজসিংহাসনত বহিল।\n47. তাৰ উপৰিও ৰজাৰ দাসবোৰে আহি আমাৰ প্ৰভু ৰজা দায়ূদক এই বুলি আশীৰ্ব্বাদ কৰিলে যে, ‘আপোনাৰ ঈশ্বৰে আপোনাৰ নামতকৈয়ো চলোমনৰ নাম মহান কৰক আৰু তেওঁৰ সিংহাসন আপোনাৰ সিংহাসনতকৈয়ো মহৎ কৰক৷’ তেতিয়া ৰজাই শয্যাতে প্ৰণিপাত কৰিলে।\n48. আৰু ৰজায়ো এই কথা ক’লে যে, ‘ইস্ৰায়েলৰ ঈশ্বৰ যিহোৱা ধন্য হওঁক; তেওঁ আজি মোৰ সিংহাসনৰ ওপৰত বহিবলৈ মোক এজন দিলে আৰু মোৰ চকুৱে তাক দেখিবলৈ পালে৷”\n49. তেতিয়া অদোনিয়াৰ লগত থকা নিমন্ত্রিত লোকসকলে ভয় পালে আৰু প্ৰতিজনে উঠি নিজ নিজ বাটে গুচি গ’ল।\n50. আৰু অদোনিয়াই চলোমনলৈ ভয় কৰি উঠি গৈ যজ্ঞবেদীৰ শিঙত ধৰিলেগৈ।\n51. পাছত চলোমনৰ আগত কোনোবাই এই কথা ক’লে, “চাওঁক, অদোনিয়াই চলোমন ৰজালৈ ভয় কৰিছে; কিয়নো চাওঁক, তেওঁ যজ্ঞবেদীৰ শিঙত ধৰি কৈছে, ‘ৰজা চলোমনে তেওঁৰ দাসক তৰোৱালেৰে বধ নকৰিবলৈ মোৰ আগত শপত কৰক।”\n52. তাতে চলোমনে ক’লে, “তেওঁ যদি নিজকে ভাল পুৰুষ বুলি দেখুৱায়, তেনেহ’লে তেওঁৰ এডালি চুলিও মাটিত নপৰিব, কিন্তু দুষ্টতা পোৱা যায়, তেন্তে তেওঁৰ প্ৰাণ যাব৷”\n53. এই বুলি ৰজা চলোমনে মানুহ পঠিয়াই তেওঁক যজ্ঞবেদীৰ ওপৰৰ পৰা নমাই আনিলে। তাতে তেওঁ আহি ৰজা চলোমনৰ আগত প্ৰণিপাত কৰিলে আৰু চলোমনে তেওঁক ক’লে, “তোমাৰ ঘৰলৈ যোৱা।”\n১ রাজাবলি 2:1-46\n1. পাছত দায়ুদৰ মৃত্যুৰ দিন ওচৰ চপাত, তেওঁ নিজ পুত্ৰ চলোমনক এই আদেশ দি ক’লে,\n2. “সকলো মৰ্ত্যই যোৱা পথেৰে মই যাওঁ৷ সেয়েহে তুমি বলৱান হোৱা আৰু নিজৰ পুৰুষালি দেখুউৱা৷\n3. তোমাৰ ঈশ্ৱৰ যিহোৱাৰ আজ্ঞাবোৰ পালন কৰা আৰু তেওঁৰ পথত চলিবা আৰু তেওঁৰ, তেওঁৰ সকলো বিধি, আজ্ঞা, সিদ্ধান্ত আৰু তেওঁৰ নিয়ম-চুক্তিবোৰ সাৱধানে পালন কৰিবা। যি বিষয়বোৰ মোচিৰ ব্যৱস্থা-পুস্তকত লিখা আছে, তেনেদৰে তেওঁৰ বিধি, আজ্ঞা, শাসন-প্ৰণালী আৰু সাক্ষ্য অনুসাৰে কাৰ্য কৰিবা আৰু সেই সেয়েহে তুমি যেন সকলো কাৰ্যত আৰু যি যি ঠাইত যাবা সেই সকলোতে তুমি শান্তিপ্ৰাপ্ত হ’বা,\n4. যাতে মোৰ বিষয়ে যিহোৱাই কোৱা সেই বাক্য তেওঁ সিদ্ধ কৰিব বোলে, ‘তোমাৰ সন্তান সকলে যদি সত্যভাৱে সকলো চিত্তেৰে আৰু সকলো প্ৰাণেৰে মোৰ আগত চলে, তেনেহ’লে ইস্ৰায়েলৰ সিংহাসনত বহিবলৈ তোমাৰ সম্বন্ধীয়া লোক এজনৰো অভাৱ নহ’ব’৷\n5. চৰূয়াৰ পুত্ৰ যোৱাবে মোৰ বিৰুদ্ধে যি কৰিলে, অৰ্থাৎ নেৰৰ পুত্ৰ অবনেৰ আৰু যেথৰৰ পুত্ৰ অমাচা, ইস্ৰায়েলৰ এই দুজন সেনাপতিলৈ যি কৰিলে, সেই বিষয়ে তুমি জানা৷ তেওঁ তেওঁলোকক বধ কৰি যুদ্ধৰ সময়ত কৰাৰ দৰে শান্তিৰ সময়তো ৰক্তপাত কৰিলে আৰু সেই ৰক্ত তেওঁৰ কটিবন্ধনত আৰু ভৰিৰ জোতাত লগালে।\n6. এতেকে তুমি নিজ জ্ঞান অনুসাৰে তেওঁলৈ ব্যৱহাৰ কৰিবা আৰু তেওঁৰ পকা চুলি শান্তিৰে মৈদামলৈ নামিব নিদিবা।\n7. কিন্তু গিলিয়দীয়া বৰ্জ্জিলয়ৰ পুত্ৰসকলক দয়া ব্যৱহাৰ কৰিবা আৰু তোমাৰ মেজত বহোঁতাসকলৰ মাজত তেওঁলোককো ঠাই দিবা, কিয়নো তোমাৰ ককাই অবচালোমৰ ভয়ত মই পলোৱা সময়ত তেওঁলোকে মোক সহায় কৰিবলৈ মোৰ ওচৰলৈ আহিছিল।\n8. আৰু চোৱা, বহূৰীমত থকা বিন্যামীনীয়া গেৰাৰ পুত্ৰ চিমিয়ী তোমাৰ লগত আছে, যি জনে মই মহনয়িমলৈ যোৱা দিনা মোক অতিশয়ৰূপে শাও দিছিল৷ পাছত তেওঁ মোৰ লগত সাক্ষাৎ কৰিবলৈ যৰ্দ্দনলৈ আহিছিল আৰু তাতে মই যিহোৱাৰ নামেৰে শপত কৰি তেওঁক কলোঁ, ‘মই তোমাক তৰোৱালেৰে বধ নকৰোঁ।’\n9. এই হেতুকে তুমি এতিয়া তেওঁক নিৰ্দ্দোষী বুলি নাভাবিবা৷ তুমি এজন জ্ঞানৱান লোক আৰু তেওঁলৈ কি কৰা উচিত, সেই বিষয়ে তুমি জানা৷ তুমি তেওঁৰ পকা চুলি তেজেৰে সৈতে তেওঁক মৈদামলৈ নমাই দিবা।”\n10. তাৰ পাছত দায়ুদ নিজৰ পূর্ব-পুৰুষসকলৰ লগত নিদ্ৰিত হ’ল; তেওঁক দায়ুদৰ নগৰত মৈদাম দিয়া হ’ল।\n11. দায়ুদে ইস্ৰায়েলৰ ওপৰত চল্লিশ বছৰ ধৰি ৰাজত্ব কৰিছিল৷ তেওঁ সাত বছৰ হিব্ৰোণত আৰু তেত্ৰিশ বছৰ যিৰূচালেমত ৰাজত্ব কৰিছিল।\n12. তেতিয়া চলোমন নিজ পিতৃ দায়ুদৰ সিংহাসনত বহি তেওঁৰ ৰাজ্য অতিশয় দৃঢ় কৰিলে।\n13. সেই সময়ত হগ্গীতৰ পুত্ৰ অদোনিয়া চলোমনৰ মাতৃ বৎচেবাৰ ওচৰলৈ আহিল। তেতিয়া বৎচেবাই সুধিলে, “ভালৰ অৰ্থে আহিছা নে?” তেওঁ উত্তৰ দি ক’লে, “ভালৰ অৰ্থেই।”\n14. তেওঁ পুনৰ ক’লে, “তোমাৰ আগত কিছু কথা ক’ব লগা আছে।”\n15. তেতিয়া তেওঁ ক’লে, “কোৱা।” তেতিয়া অদোনিয়াই ক’লে, “তুমি জানা যে ৰাজ্য মোৰহে আছিল, আৰু মইহে ৰজা হ’ম বুলি গোটেই ইস্ৰায়েলে মোক আশা কৰিছিল৷ তথাপি ৰাজ্য সলনি হৈ মোৰ ভাইৰ হ’ল, কিয়নো যিহোৱাৰ দ্বাৰাইহে তেওঁ হ’ল।\n16. এই হেতুকে এতিয়া মই তোমাৰ আগত এটি নিবেদন কৰিম৷ সেই বিষয়ে তুমি অসন্মত নহ’বা।” তেতিয়া বৎচেবাই ক’লে, “কোৱা।”\n17. তেতিয়া অদোনিয়াই ক’লে, “অনুগ্ৰহ কৰি চলোমন ৰজাক কোৱা, তেওঁ যেন চূনেমীয়া অবীচগক মোক পত্নীৰূপে দিয়ে; কিয়নো তেওঁ তোমাত অসন্মত নহ’ব।”\n18. তেতিয়া বৎচেবাই ক’লে, “বাৰু, মই তোমাৰ বিষয়ে ৰজাৰ লগত কথা পাতিম।”\n19. পাছত বৎচেবাই অদোনিয়াৰ বিষয়ে কথা পাতিবলৈ চলোমন ৰজাৰ ওচৰলৈ গ’ল। তাতে ৰজাই তেওঁক আগবাঢ়ি লগ ধৰিবলৈ উঠি আহিল, আৰু তেওঁৰ আগত প্ৰণিপাত কৰিলে৷ তাৰ পাছত তেওঁ নিজৰ সিংহাসনত বহিল আৰু তেওঁৰ মাতৃৰ কাৰণে এখন আসন যুগুত কৰিলে৷ তেওঁ ৰজাৰ সোঁফালে বহিল।\n20. তেতিয়া তেওঁ ক’লে, “মই তোমাৰ আগত এটি সৰু বিষয় নিবেদন কৰোঁ; সেই বিষয়ে তুমি মোক অস্ৱীকাৰ নকৰিবা।” তেতিয়া ৰজাই ক’লে, “হে মোৰ মাতৃ, খোজক; কিয়নো মই আপোনাক অস্ৱীকাৰ নকৰোঁ।”\n21. তেতিয়া বৎচেবাই ক’লে, “তোমাৰ ককাই অদোনিয়া লগত চূনেমীয়া অবীচগক পত্নীৰূপে দিয়া হওঁক৷”\n22. তেতিয়া চলোমন ৰজাই উত্তৰ কৰি নিজৰ মাতৃক ক’লে, “আপুনি অদোনিয়াৰ কাৰণে চূনেমীয়া অবীচগক কিয় খুজিছে? তেওঁৰ বাবে ৰাজ্যখনকো কিয় খোজা নাই, কিয়নো তেওঁ মোৰ বৰ ককাই - এনে কি, অবিয়াথৰ পুৰোহিত আৰু চৰূয়াৰ পুত্ৰ যোৱাবৰ কাৰণেও খোজক।”\n23. তেতিয়া চলোমন ৰজাই যিহোৱাৰ নামেৰে শপত লৈ ক’লে, “অদোনিয়াই যদি নিজৰ প্ৰাণ হানি হোৱাকৈ এই কথা কোৱা নাই, তেনেহ’লে ঈশ্বৰে মোলৈকো সেইদৰে কৰক বা তাতকৈয়ো অধিক দণ্ড দিয়ক।\n24. এই হেতুকে এতিয়া যি জনে নিজৰ প্ৰতিজ্ঞা অনুসাৰে, মোক সুস্থিৰ কৰি মোৰ পিতৃ দায়ুদৰ সিংহাসনত মোক বহুৱালে আৰু মোৰ বংশ স্থাপন কৰিলে, সেই যিহোৱাৰ জীৱনৰ শপত, আজি নিশ্চয়ে অদোনিয়াৰ প্ৰাণ-দণ্ড হ’ব।”\n25. তেতিয়া চলোমন ৰজাই যিহোয়াদাৰ পুত্ৰ বনায়াক পঠিয়াই দিলে; তেওঁ অদোনিয়াক বিচাৰি পাই তেওঁক বধ কৰিলে।\n26. পাছত ৰজাই অবিয়াথৰ পুৰোহিতক ক’লে, “তুমি অনাথোতলৈ নিজ উত্তৰাধিকাৰৰ ভুমিলৈ যোৱা৷ তুমিও মৃত্যুৰ যোগ্য, তথাপি মই এই সময়ত তোমাৰ প্ৰাণ দণ্ড নকৰোঁ, কাৰণ তুমি মোৰ পিতৃ দায়ুদৰ আগত প্ৰভু যিহোৱাৰ চন্দুক বৈ নিছিলা আৰু মোৰ পিতৃৰ দুখভোগৰ সকলো সময়ত তুমিও দুখ-ভোগ কৰিছিলা।”\n27. এইদৰে চীলোত এলীৰ বংশৰ অহিতে যিহোৱাই কোৱা বাক্য যেন সিদ্ধ হয়, এই কাৰণে চলোমনে অবিয়াথৰ পুৰোহিতক যিহোৱাৰ পুৰোহিত পদৰ পৰা অব্যাহতি দিলে৷\n28. তেতিয়া সেই ঘটনাৰ বাতৰি যোৱাবলৈ আহিল, কিয়নো যোৱাব যদিও অবচালোমৰ ফলীয়া নাছিল, তথাপি অদোনীয়াৰ ফলীয়া হৈছিল। সেই কাৰণে তেওঁ যিহোৱাৰ তম্বুৰ ভিতৰলৈ পলাই গৈ যজ্ঞবেদীৰ শিঙত ধৰি থাকিল৷\n29. পাছত যোৱাব যিহোৱাৰ তম্বুৰ ভিতৰলৈ পলাই যোৱা আৰু তেওঁ যজ্ঞবেদীৰ কাষত থকা এই বুলি কোনোবাই চলোমন ৰজাক খবৰ দিলে৷ তেতিয়া তেওঁ যিহোয়াদাৰ পুত্ৰ বনায়াক পঠিয়াই ক’লে, “যোৱা তেওঁক বধ কৰা।”\n30. তেতিয়া বনায়াই যিহোৱাৰ তম্বুলৈ গ’ল, আৰু তেওঁক ক’লে, “ৰজাই কৈছে, ‘তুমি বাহিৰলৈ ওলাই আহাঁ’।” তেতিয়া তেওঁ ক’লে, “নহয়, মই এই ঠাইতে মৰিম।” তেতিয়া বনায়া ৰজাৰ ওচৰলৈ উভতি গ’ল, আৰু তেওঁক ক’লে, “যোৱাবে সেই যজ্ঞবেদীৰ কাষতে মৰিবলৈ বিচাৰিছে৷”\n31. তেতিয়া ৰজাই ক’লে, “তুমি তেওঁৰ কথাৰ দৰেই কাৰ্য কৰা৷ তেওঁক বধ কৰি তেওঁক মৈদাম দিবা; সেইদৰে কৰিলে, যোৱাবে যি নিৰ্দ্দোষীৰ ৰক্তপাত কৰিছিল, সেই ৰক্তপাতৰ দোষ তুমি মোৰ পৰা আৰু মোৰ পিতৃ-বংশৰ পৰা দূৰ কৰিবা।\n32. আৰু যিহোৱাই তেওঁৰ ৰক্তপাতৰ দোষ তেওঁৰেই ওপৰত থ’ব, কিয়নো তেওঁ মোৰ পিতৃ দায়ূদে নজনাকৈ, তেওঁ নিজতকৈ ধাৰ্মিক আৰু উত্তম দুজন লোকক, অৰ্থাৎ ইস্ৰায়েলৰ প্ৰধান সেনাপতি নেৰৰ পুত্ৰ অবনেৰক আৰু যিহূদাৰ প্ৰধান সেনাপতি যেথৰৰ পুত্ৰ অমাচাক আক্ৰমণ কৰি তৰোৱালৰ দ্বাৰাই বধ কৰিছিল।\n33. তেওঁলোকৰ ৰক্তপাতৰ দোষ যেন যোৱাবৰ মূৰত আৰু তেওঁৰ বংশৰ মূৰত চিৰকাললৈকে থাকক; কিন্তু দায়ুদ আৰু তেওঁৰ সন্তান সকললৈ, তেওঁৰ বংশলৈ আৰু তেওঁৰ সিংহাসনলৈ যিহোৱাৰ পৰা সৰ্ব্বদায় শান্তি হ’ব।”\n34. তেতিয়া যিহোয়াদাৰ পুত্ৰ বনায়াই উঠি গ’ল, আৰু তেওঁক আক্ৰমণ কৰি বধ কৰিলে৷ পাছত মৰুপ্ৰান্তত থকা তেওঁৰ নিজৰ ঘৰলৈ নিলে, আৰু তেওঁক তাতে মৈদাম দিলে।\n35. পাছত ৰজাই তেওঁৰ পদত যিহোয়াদাৰ পুত্ৰ বনায়াক প্ৰধান সেনাপতি পাতিলে আৰু ৰজাই অবিয়াথৰ পদত চাদোকক পুৰোহিত নিযুক্ত কৰিলে।\n36. তাৰ পাছত ৰজাই মানুহ পঠিয়াই চিমিয়ীক মতাই আনি ক’লে, “তুমি যিৰূচালেমত নিজৰ কাৰণে এটা ঘৰ সাজা আৰু তাতে আহি বাস কৰা। সেই ঠাইৰ পৰা তুমি আন কোনো ঠাইলৈ ওলাই নাযাবা।\n37. কিয়নো তুমি যিদিনা বাহিৰ হৈ কিদ্ৰোণ জুৰি পাৰ হ’বা, সেইদিনা অৱশ্যে তোমাৰ প্ৰাণ যাব, সেই বিষয়ে জানিবা; তেতিয়া তোমাৰ ৰক্তপাতৰ দোষ তোমাৰেই মূৰত থাকিব।”\n38. গতিকে চিমিয়ীয়ে ৰজাক ক’লে, “আপুনি যি কথা কৈছে, সেয়ে উত্তম৷ মোৰ প্ৰভু মহাৰাজে যেনেকৈ ক’লে, আপোনাৰ এই দাসে সেইদৰেই কৰিব।” পাছত চিমিয়ীয়ে অনেক কাললৈকে যিৰূচালেমত বাস কৰিলে।\n39. কিন্তু তিনি বছৰৰ মূৰত চিমিয়ীৰ দুজন দাসে পলাই গৈ মাখাৰ পুত্ৰ আখীচ নামেৰে গাতৰ ৰজাৰ ওচৰলৈ গ’ল। তেতিয়া লোকসকলে ক’লে “চোৱা, তোমাৰ বন্দীহঁত গাতত আছে”, এই বুলি কোনোবাই চিমিয়ীক ক’লে,\n40. তেতিয়া চিমিয়ীয়ে উঠি গাধ সজাই তেওঁৰ বন্দীবোৰ বিচাৰি গাতত থকা আখীচৰ ওচৰলৈ গ’ল, আৰু গাতৰ পৰা তেওঁৰ বন্দীবোৰক লৈ আহিল।\n41. পাছত চিমিয়ী যিৰূচালেমৰ পৰা গাতলৈ গৈ উভতি অহাৰ কথা কোনোবাই আহি ৰজা চলোমনক জনালে।\n42. তেতিয়া ৰজাই মানুহ পঠিয়াই চিমিয়ীক মতাই আনিলে, আৰু তেওঁক ক’লে, “যি দিনা তুমি বাহিৰ ওলাই কোনো ফালে যাবা, সেইদিনা অৱশ্যে তোমাৰ প্ৰাণ যাব, এইদৰে জানো যিহোৱাৰ নামেৰে তোমাক শপত দিয়া হোৱা নাই? আৰু এই বিষয় নিশ্চিতভাৱে জানো তোমাক কোৱা হোৱা নাই? তেতিয়া তুমিও কৈছিলা, ‘মই যি শুনিলোঁ, সেয়ে উত্তম’।\n43. এতিয়া যিহোৱাৰ নামেৰে দিয়া শপত আৰু মই তোমাক দিয়া আজ্ঞা তুমি কিয় পালন কৰা নাই?”\n44. ৰজাই চিমিয়ীক পুনৰ ক’লে, “মোৰ পিতৃ দায়ূদলৈ কৰা তোমাৰ যি দুষ্টতাৰ বিষয়ে তোমাৰ মনে সাক্ষ্য দি আছে, সেই বিষয়ে তুমি জানি আছা; এতেকে এতিয়া যিহোৱাই তোমাৰ দুষ্টতাৰ ফল তোমাৰ নিজ মূৰতে দিব।\n45. কিন্তু চলোমন ৰজাই আশীৰ্ব্বাদ পাব আৰু যিহোৱাৰ সন্মুখত দায়ূদৰ সিংহাসন চিৰকাললৈকে থাকিব।”\n46. পাছত ৰজাই যিহোয়াদাৰ পুত্ৰ বনায়াক আজ্ঞা কৰিলে, আৰু বনায়া ওলাই গৈ তেওঁক আক্ৰমণ কৰি বধ কৰিলে। এইদৰে চলোমনৰ হাতত ৰাজ্য দৃঢ় হ’ল।\n11. যিহোৱাই লোক সমূহক আদেশ দিয়ে; সু-সংবাদ ঘোষণাকাৰী মহিলাসকল সংখ্যাত বৃহৎ দল।\n12. তেওঁলোকে ঘোষণা কৰে, “সৈন্যদলৰ ৰজাসকল পলাই গৈছে, পলাই গৈছে!” ঘৰৰ গৃহিণীসকলে যুদ্ধৰ লুটদ্ৰব্য ভাগ বাঁটি লৈছে:\n13. যদিও তেওঁলোকে মেৰ-ছাগৰ গঁৰালবোৰৰ মাজত থাকে - তথাপি তেওঁলোকে ৰূপেৰে আবৃত হোৱা কপৌৰ ডেউকা আৰু তাৰ সোণোৱালী পাখি পাব।\n14. সৰ্ব্বশক্তিমান ঈশ্বৰে যেতিয়া দেশৰ মাজত ৰজাসকলক ছত্রভঙ্গ কৰিলে, তেতিয়া চলমোন পর্বতৰ ওপৰত বৰফ পৰিছিল।\n7. বাকপটু ওঁঠ মুৰ্খৰ কাৰণে উপযোগী নহয়; তেন্তে তাতকৈ কিমান কম পৰিমাণে মিছলীয়া ওঁঠ ৰাজভক্ত ব্যক্তিৰ উপযোগী হয়।\n8. দিয়া জনৰ বাবে ভেঁটি যাদুৰ পাথৰৰ দৰে; যি ফালেই তেওঁ যায়, সেই ফালেই তেওঁ সফল হয়।\n9. যি জনে অপৰাধ ঢাকে, তেওঁ প্ৰেমৰ চেষ্টা কৰে; কিন্তু যি কোনোৱে একে বিষয় বাৰে বাৰে কৈ থাকে, তেওঁ প্ৰণয়ৰ বন্ধুৰ বিচ্ছেদ জন্মায়।\n24. তেতিয়া তেওঁলোকে আগেয়ে অন্ধ হৈ থকা মানুহ জনক দ্বিতীয় বাৰ মাতি ক’লে, “ঈশ্বৰৰ মহিমা কৰা; সেই মানুহ যে এজন পাপী তাক আমি জানো।”\n25. তাতে তেওঁ উত্তৰ দিলে, “তেওঁ পাপী হয় নে নহয়, তাক মই নাজানো; কিন্তু এটা বিষয় জানো যে মই অন্ধ আছিলোঁ আৰু এতিয়া দেখা পাইছো।”\n26. তেওঁলোকে তেওঁক সুধিলে, “তেওঁ তোমাক কি কৰিলে? তোমাৰ চকু কেনেকৈ মুকলি কৰিলে?”\n27. তেওঁ উত্তৰ দিলে, “মইতো আপোনালোকক অথনিয়ে ক’লো, কিন্তু আপোনালোকে নুশুনিলে; তেনেহলে আকৌ কি কাৰণে শুনিব খোজিছে? অাপোনালোকেও তেওঁৰ শিষ্য হ’বলৈ ইচ্ছা কৰে নেকি?”\n28. তেতিয়া তেওঁলোকে সেই মানুহক ধিক্কাৰ দি ক’লে, “তইহে তাৰ শিষ্য; আমি হ’লে মোচিৰ শিষ্য।\n29. ঈশ্বৰে যে মোচিৰ কথা ক’লে, তাক আমি জানো; কিন্তু এই মানুহ ক’ৰ পৰা আহিছে, তাক আমি নাজানো।”\n30. সেই মানুহে উত্তৰ দি তেওঁলোকক ক’লে, “কি বিস্ময়জনক বিষয়! তেওঁ কৰ পৰা আহিছে তাক আপোনালোকে নাজানে, অথচ তেওঁ মোৰ চকু মুকলি কৰিলে।\n31. আমি জানো যে, ঈশ্বৰে পাপী লোকৰ কথা নুশুনে; কিন্তু যি জনে ঈশ্বৰৰ আৰাধনা কৰে আৰু তেওঁৰ ইচ্ছা পালন কৰে সেই জনৰ কথা, ঈশ্বৰে শুনে৷\n32. জগত সৃষ্টি হোৱাৰে পৰা কেতিয়াও শুনা নাই যে কোনোবাই এজন ওপজাৰে পৰা অন্ধ লোকৰ চকু মুকলি কৰিলে।\n33. সেই মানুহ যদি ঈশ্বৰৰ ওচৰৰ পৰা অহা নাই, তেনেহ’লে একোকে কৰিব নোৱাৰিলেহেঁতেন।”\n34. তেওঁলোকে উত্তৰ দি তেওঁক ক’লে, “তইতো সম্পূর্ণ পাপতে জন্ম পাইছ! এতিয়া তই আমাকে শিকাও নে?” তাৰ পাছত ইহুদী সকলে তেওঁক নাম-ঘৰৰ পৰা বাহিৰ কৰি দিলে।\n35. যীচুৱে শুনিলে যে ইহুদী নেতা সকলে সেই লোক জনক নাম-ঘৰৰ পৰা বাহিৰ কৰি দিলে। পাছত যীচুৱে তেওঁক দেখা পাই সুধিলে, “তুমি মানুহৰ পুত্ৰক বিশ্বাস কৰিছা নে?”\n36. তেওঁ উত্তৰ দি ক’লে, “প্ৰভু, তেওঁ কোন? মোক কওক, মই যেন তেওঁক বিশ্বাস কৰিব পাৰোঁ।”\n37. যীচুৱে তেওঁক ক’লে, “তুমি তেওঁক দেখা পালা; আৰু তোমাৰে সৈতে কথা পাতি থকা জনেই সেই জন।”\n38. তেতিয়া মানুহ জনে ক’লে, “প্ৰভু, মই বিশ্বাস কৰিছোঁ” এই বুলি তেওঁ যীচুক সেৱা কৰিলে।\n39. যীচুৱে ক’লে, “মই এই জগতলৈ সোধ-বিচাৰ কৰিবলৈ আহিছোঁ, যাতে যি সকলে দেখা নাপায়, তেওঁলোকে দেখা পায় আৰু যি সকলে দেখা পায়, তেওঁলোক যেন অন্ধ হয়।”\n40. কেইজনমান ফৰীচীও যীচুৰ লগত আছিল। তেওঁলোকে ইয়াকে শুনি যীচুক সুধিলে, “আমিও অন্ধ নেকি?”\n41. যীচুৱে তেওঁলোকক ক’লে, “আপোনালোক যদি অন্ধ হ’য়, তেনেহলে আপোনালোকৰ কোনো পাপেই নহ’লহেঁতেন; কিন্তু তোমালোকে এতিয়া কৈছা, ‘আমি দেখিছোঁ;’ গতিকে তোমালোকৰ পাপ থাকি গ’ল।


ইণ্ডিয়ান ৰিভাইচ ভাৰচন (IRV) আচামিচ - 2019 যোহনে লিখা শুভবাৰ্তা6অধ্যায়\nযীচুৱে পাঁচ হাজাৰ মানুহক খুউৱা\n1 ইয়াৰ পাছত যীচু গালীল সাগৰৰ সিপাৰলৈ গ’ল। এই সাগৰক তিবিৰিয়া সাগৰো কোৱা হয়।2তেতিয়া বহু মানুহৰ এটা দল যীচুৰ পাছে পাছে গ’ল, কাৰণ যীচুৱে ৰোগী সকললৈ যি যি কৰিছিল, সেই সকলো আচৰিত কার্যৰ চিনবোৰ তেওঁলোকে দেখা পাইছিল।3পাছত যীচু আৰু তেওঁৰ শিষ্য সকল পাহাৰৰ ওপৰলৈ উঠি গৈ বহিল।4সেই সময়ত ইহুদী সকলৰ নিস্তাৰ-পৰ্বৰ দিন ওচৰ চাপি আহিছিল।5যীচুৱে ওপৰৰ ফালে চাই দেখিলে যে এক বৃহৎ মানুহৰ দল তেওঁৰ ওচৰলৈ আহি আছে। তেতিয়া তেওঁ ফিলিপক সুধিলে, “এওঁলোকক খোৱাবৰ কাৰণে আমি ক’ৰ পৰা পিঠা কিনিবলৈ পাম?”6ফিলিপক পৰীক্ষা কৰিবলৈকে যীচুৱে এই কথা ক’লে, কাৰণ যীচুৱে কি কৰিব তাক তেওঁ নিজে জানিছিল।7ফিলিপে উত্তৰ দিলে, “এওঁলোক প্রত্যেকে যদি অলপকৈয়ো পায়, তথাপি দুশ আধলিৰ * আধলিৰ দীনাৰপিঠা কিনিলেও যথেষ্ট নহ’ব।” 8 যীচুৰ শিষ্য সকলৰ মাজত এজনৰ নাম আছিল আন্দ্রিয়। তেওঁ চিমোন পিতৰৰ ভায়েক। তেওঁ যীচুক ক’লে,9“ইয়াত এজন সৰু ল’ৰা আছে আৰু তেওঁৰ ওচৰত পাঁচোটা যৱৰ পিঠা আৰু দুটা সৰু মাছ আছে; কিন্তু ইমান মানুহৰ মাজত তাৰে কি হ’ব?” 10 যীচুৱে ক’লে, “লোক সকলক বহিবলৈ দিয়া।” সেই ঠাইতে ভালেমান বন আছিল। তেতিয়া সকলো লোক তাৰ ওপৰতে বহিল। তাত পুৰুষৰ সংখ্যাই প্রায় পাঁচ হাজাৰ আছিল। 11 তাৰ পাছত যীচুৱে সেই পিঠাকেইখন লৈ ঈশ্বৰক ধন্যবাদ দি বহি থকা সকলৰ মাজত ভগাই দিলে। তেনেদৰে তেওঁ পাছত মাছো ভগাই দিলে। যেয়ে যিমান বিচাৰিলে সিমানকৈ পালে।\n12 তেনেকৈ তেওঁলোক পৰিতৃপ্ত হোৱাৰ পাছত যীচুৱে শিষ্য সকলক ক’লে, “যি টুকুৰাবোৰ বাকী থাকিল, তাৰ একোৱেই যেন নষ্ট নহয়; সেইবোৰ একেলগে গোটাই লোৱা।” 13 তেতিয়া শিষ্য সকলে সেইবোৰ গোটালে আৰু লোক সকলে খোৱাৰ পাছত সেই পাঁচোটা যৱৰ পিঠাৰ যি টুকুৰাবোৰ বাকী থাকিল, সেইবোৰ গোটাই তেওঁলোকে বাৰটা পাচি পূৰ কৰিলে। 14 যীচুৰ এই আচৰিত কার্য দেখি লোক সকলে কবলৈ ধৰিলে, “জগতলৈ যি জন ভাৱবাদী অহাৰ কথা আছে, এওঁ নিশ্চয়ে সেই ভাৱবাদী।”\n15 যেতিয়া যীচুৱে বুজিলে যে লোক সকলে তেওঁক জোৰ কৰি তেওঁলোকৰ ৰজা পাতিবৰ কাৰণে ধৰি নিবলৈ উদ্যত হৈছে; তেতিয়া তেওঁ আতৰি অকলে সেই পাহাৰলৈ পুণৰ উঠি গ’ল।\nযীচুৱে পানীৰ ওপৰত খোজকঢ়া\n16 যেতিয়া সন্ধিয়া নামি আহিল, যীচুৰ শিষ্য সকল সাগৰৰ তীৰলৈ নামি গ’ল। 17 তেওঁলোকে গৈ এখন নাৱত উঠিল আৰু কফৰনাহূম নগৰৰ ফালে সাগৰ পাৰ হৈ যাবলৈ ধৰিলে। ইতিমধ্যে আন্ধাৰ হৈ গৈছিল, কিন্তু যীচু তেতিয়াও তেওঁলোকৰ ওচৰ আহি নাপালে। 18 বৰ জোৰেৰে বতাহ বলাত সাগৰত ঢৌ উঠিছিল। 19 শিষ্য সকলে নাও বাই প্রায় পাঁচ ছয় কিলোমিটাৰমান যোৱাৰ পাছত দেখিলে, যীচু সাগৰৰ ওপৰেদি খোজকাঢ়ি নাৱঁৰ ওচৰলৈ আহি আছে। তাকে দেখি তেওঁলোকে অতিশয় ভয় খালে। 20 তেতিয়া যীচুৱে তেওঁলোকক ক’লে, “এয়া মইহে! ভয় নকৰিবা।”\n21 শিষ্য সকলে যীচুক নাৱত তুলি লবলৈ বিচাৰিলে আৰু তেওঁলোক যি ঠাইলৈ গৈ আছিল, নাও খন তেতিয়াই সেই ঠাই পালেগৈ।\nজীৱনৰ আহাৰৰ বিষয়ে শিক্ষা\n22 পিছদিনা খনৰ কথা। যি সকল লোক সাগৰৰ আন পাৰত থিয় হৈ আছিল, তেওঁলোকে দেখিছিল যে কেৱল মাত্র এখন নাৱৰ বাহিৰে সেই ঠাইত আন এখনো নাও নাছিল আৰু যীচু তেওঁৰ শিষ্য সকলৰ সৈতে তাত নুঠিল, অকল শিষ্য সকলহে আতৰি গৈছিল। 23 কিন্তু, প্রভুৱে ধন্যবাদ দিয়াৰ পাছত লোক সকলে যি ঠাইত পিঠা খাইছিল, সেই ঠাইৰ ওচৰতে তিবিৰিয়াৰ পৰা অহা কিছুমান নাও আছিল। 24 সেয়ে, লোক সকলে যেতিয়া জানিলে যে যীচু আৰু তেওঁৰ শিষ্য সকল সেই ঠাইত নাই, তেতিয়া তেওঁলোকে সেই নাওবোৰত উঠি যীচুক বিচাৰি কফৰনাহূমলৈ গ’ল।\n25 সাগৰৰ সিটো পাৰত তেওঁলোকে যীচুক দেখা পাই ক’লে, “ৰব্বি, আপুনি ইয়ালৈ কেতিয়া আহিল?” 26 যীচুৱে তেওঁলোকক উত্তৰ দি ক’লে, “মই আপোনালোকক অতি সত্যৰূপে কওঁ, আপোনালোকে আচৰিত চিন দেখিছে কাৰণে নহয়, বৰং পিঠা খাই তৃপ্ত হোৱাৰ কাৰণেহে মোক বিচাৰিছে। 27 ক্ষয়ণীয় আহাৰৰ† আহাৰৰ পিঠাকাৰণে শ্ৰম কৰিবলৈ এৰক; কিন্তু অনন্ত জীৱনলৈকে যি আহাৰ থাকে তাৰ কাৰণে শ্ৰম কৰক। সেই আহাৰ মানুহৰ পুত্ৰই আপোনালোকক দিব; কিয়নো পিতৃ ঈশ্বৰে তেওঁৰ ওপৰত নিজৰ মোহৰ‡ অনুমতি প্রদান কৰিলেমাৰিলে।”\n28 লোক সকলে তেওঁক সুধিলে, “তেনেহলে ঈশ্বৰৰ কৰ্ম কৰিবলৈ আমি কি কৰিব লাগে?” 29 যীচুৱে উত্তৰ দিলে, “ঈশ্বৰে যি জনক পঠালে, আপোনালোকে তেওঁত বিশ্বাস কৰাই হৈছে ঈশ্বৰৰ মনোনীত কৰ্ম।” 30 তেতিয়া তেওঁলোকে তেওঁক সুধিলে, “আমি দেখি বিশ্বাস কৰিবলৈ আপুনি কি এনে কার্য কৰি আচৰিত চিন দেখুৱাব? আপুনি কি কৰ্ম কৰিব? 31 আমাৰ পূর্বপুৰুষ সকলে মৰুপ্রান্তত মান্না খাইছিল; যেনেকৈ শাস্ত্রত লিখা আছে, ‘তেওঁ তেওঁলোকক খাবলৈ স্বৰ্গৰ পৰা পিঠা দিলে’।”§ গীত 78:24\n32 যীচুৱে তেওঁলোকক ক’লে, “মই আপোনালোকক সঁচাকৈয়ে কওঁ, স্বর্গৰ পৰা সেই পিঠা মোচিয়ে আপোনালোকক দিয়া নাছিল, কিন্তু মোৰ পিতৃয়েহে আপোনালোকক স্বৰ্গৰ পৰা প্রকৃত পিঠা দিয়ে 33 কিয়নো স্বৰ্গৰ পৰা নামি আহি যিহে জগতক জীৱন দান কৰে, সেয়ে ঈশ্বৰে দিয়া পিঠা।” 34 লোক সকলে ক’লে, “তেনেহলে প্ৰভু, সেই পিঠা আমাক সকলো সময়তে দিয়ক।”\n35 যীচুৱে তেওঁ তেওঁলোকক ক’লে, “জীৱন দিওঁতা আহাৰ ময়েই; যি জন মোৰ ওচৰলৈ আহে, তেওঁৰ কেতিয়াও ভোক নালাগিব; আৰু যি জনে মোত বিশ্বাস কৰে, তেওঁৰ কেতিয়াও পিয়াহ নালাগিব। 36 মই আপোনালোকক কৈছোঁ যে, আপোনালোকে মোক দেখিছে, কিন্তু আপোনালোকে বিশ্বাস নকৰে। 37 পিতৃয়ে মোক যি সকলক দিছে, তেওঁলোক সকলোৱেই মোৰ ওচৰলৈ আহিব; আৰু মোৰ ওচৰলৈ অহা জনক মই কেতিয়াও বাহিৰ কৰি নিদিম। 38 কিয়নো মই মোৰ নিজৰ ইচ্ছা পূৰ কৰিবলৈ স্বৰ্গৰ পৰা নামি অহা নাই, কিন্তু মোক পঠোৱা জনৰ ইচ্ছা পূৰ কৰিবলৈহে নামি আহিছোঁ। 39 মোক পঠোৱা জনৰ ইচ্ছা এই যে, তেওঁ মোক যি সকলক দিলে, তেওঁলোকৰ এজনকো যেন মই নেহেৰুৱাও, কিন্তু শেষৰ দিনা তেওঁলোক সকলোকে যেন মই উঠাও। 40 মোৰ পিতৃৰ ইচ্ছা এই- যি কোনোৱে পুত্ৰক দেখি তেওঁত বিশ্বাস কৰে, তেওঁ যেন অনন্ত জীৱন পায়; আৰু শেষৰ দিনা মই তেওঁক তুলিম।”\n41 পাছত ইহুদী নেতা সকলে যীচুৰ বিষয়ে ভোৰভোৰনি আৰম্ভ কৰিলে; যিহেতু তেওঁ কৈছিল, “স্বৰ্গৰ পৰা নমা আহাৰ ময়েই;” 42 সেই নেতা সকলে কৈছিল, “এওঁ যোচেফৰ পুতেক যীচু, যাৰ বাপেক-মাকক আমি জানো, সেই জনেই নহয় নে? তেনেহলে ‘মই স্বৰ্গৰ পৰা নামি আহিছোঁ’ এই কথা এতিয়া তেওঁ কেনেকৈ কৈছে?” 43 যীচুৱে তেওঁলোকক উত্তৰ দি ক’লে, “আপোনালোকে নিজৰ মাজত সেই ভোৰভোৰনি বন্ধ কৰক। 44 যি জনে মোক পঠাইছে, সেই পিতৃয়ে চপাই নললে, কোনেও মোৰ ওচৰলৈ আহিব নোৱাৰে; আৰু মই শেষৰ দিনা তেওঁক তুলিম। 45 ভাববাদী সকলৰ পুস্তকত এই বুলি লিখা আছে, ‘তেওঁলোক সকলোৱে ঈশ্বৰৰ পৰা শিক্ষা লাভ কৰিব।’* যিচয়া 54:13যি জনে পিতৃৰ পৰা শুনি শিক্ষা পাইছে, তেৱেঁই মোৰ ওচৰলৈ আহে। 46 কোনোৱে যে পিতৃক দেখিলে, এনে নহয়, কেৱল যি জন ঈশ্বৰৰ পৰা হয়, তেৱেঁই পিতৃক দেখিলে। 47 মই সঁচাকৈয়ে কৈছোঁ, যি জনে বিশ্বাস কৰে, সেই জনৰ অনন্ত জীৱন আছে। 48 জীৱন দিওঁতা আহাৰ (পিঠা) ময়েই। 49 আপোনালোকৰ পিতৃপুৰুষ সকলে মৰুপ্রান্তত মান্না খাইছিল আৰু তেওঁলোক মৰিল৷\n50 স্বৰ্গৰ পৰা নামি অহা আহাৰ এয়ে; যি মানুহে ইয়াক খায়, তেওঁ পুনৰ নমৰে। 51 স্বৰ্গৰ পৰা নমা জীৱনময় আহাৰ ময়েই। যদি কোনোৱে এই আহাৰ খায়, তেনেহলে তেওঁ চিৰকাল জীৱ; আৰু জগতৰ জীৱনৰ কাৰণে মই যি আহাৰ দিম, সেয়ে মোৰ মাংস।”† অৰ্থাৎ জীৱন, শৰীৰ\n52 এই কথাত ইহুদী সকল খঙত জ্বলি উঠি পৰস্পৰে বাকযুদ্ধত লিপ্ত হৈ ক’লে, “কেনেকৈ এই মানুহ জনে তেওঁৰ দেহৰ মাংস আমাক খাবলৈ দিব পাৰে?” 53 যীচুৱে তেওঁলোকক ক’লে, “সঁচাকৈয়ে মই আপোনালোকক কওঁ, মানুহৰ পুত্ৰৰ মাংস নাখালে আৰু তেওঁৰ তেজ পান নকৰিলে, আপোনালোকৰ ভিতৰত জীৱন নাই। 54 যি কোনোৱে মোৰ মাংস খায়, আৰু মোৰ তেজ পান কৰে, তেওঁৰ অনন্ত জীৱন আছে; আৰু শেষৰ দিনা মই তেওঁক তুলিম। 55 কিয়নো মোৰ মাংসই প্রকৃত ভক্ষ্য আৰু মোৰ তেজেই প্রকৃত পানীয়। 56 যি জনে মোৰ মাংস খায় আৰু মোৰ তেজ পান কৰে, সেই জন মোত থাকে, ময়ো তেওঁত থাকোঁ। 57 যেনেকৈ জীৱিত পিতৃয়ে মোক পঠালে আৰু পিতৃৰ কাৰণে মই জীৱিত আছোঁ, তেনেকৈ যি কোনোৱে মোক ভোজন কৰে, তেৱোঁ মোৰ দ্বাৰাই জীয়াই থাকিব। 58 স্বৰ্গৰ পৰা নমা আহাৰ এয়েই। পিতৃপুৰুষ সকলে যেনেকৈ খায়ো মৰিল, তাৰ নিচিনা নহয়; যি জনে এই আহাৰ খায়, সেই জন চিৰকাল জীৱ।” 59 এই সকলো কথা যীচুৱে কফৰনাহূমত উপদেশ দিয়াৰ সময়ত নাম-ঘৰত ক’লে।\nঅনন্ত জীৱনৰ বাক্য যীচুত আছে\n60 যীচুৰ শিষ্য সকলৰ মাজৰ অনেকে এই কথা শুনি ক’লে, “ই বৰ কঠিন শিক্ষা; কোনে ইয়াক গ্রহণ কৰিব পাৰে?” 61 যীচুৱে নিজৰ মনতে জানিব পাৰিছিল যে তেওঁৰ শিষ্য সকলে এই বিষয়ত বু বু বা বা কৰি আছে; সেয়ে তেওঁ শিষ্য সকলক সুধিলে, “এই কথাত তোমালোকে মনত বিঘিনি পাইছা নেকি? 62 মানুহৰ পুত্ৰক যেতিয়া উর্দ্ধত তেওঁৰ আগৰ থকা ঠাইলৈ উঠা দেখিবা, তেতিয়া তোমালোকে কি ভাবিবা? 63 আত্মাইহে জীৱন দিয়ে। মাংস একো উপকাৰত নাহে; মই তোমালোকক যিবোৰ কথা কৈছোঁ, সেই কথাই আত্মা আৰু জীৱন। 64 কিন্তু তোমালোকৰ মাজত এনে কিছুমান আছে, যি সকলে বিশ্বাস নকৰে।” কিয়নো যীচুৱে আদিৰে পৰা জানিছিল, কোনে কোনে বিশ্বাস নকৰে আৰু কোনে তেওঁক শত্ৰুৰ হাতত শোধাই দিব। 65 তেওঁ পুনৰ ক’লে, “এই কাৰণে মই তোমালোকক কৈছিলোঁ যে, পিতৃয়ে ইচ্ছা নকৰিলে কোনেও মোৰ ওচৰলৈ আহিব নোৱাৰে।”\n66 ইয়াৰ পাছতে তেওঁৰ শিষ্য সকলৰ মাজৰ অনেক উলটি গ’ল; তেওঁৰ লগত পুনৰ অহা-যোৱা নকৰিলে। 67 যীচুৱে তেতিয়া সেই বাৰ জন পাঁচনিক ক’লে, “তোমালোকেও যাবলৈ ইচ্ছা কৰা নে?” 68 চিমোন পিতৰে তেওঁক উত্তৰ দিলে, “প্ৰভু, আমি কাৰ ওচৰলৈ যাম? অনন্ত জীৱনৰ কথা আপোনাৰ ওচৰতহে আছে। 69 আমি বিশ্বাস কৰিছোঁ আৰু জানিছোঁ যে আপুনিয়েই ঈশ্বৰৰ পবিত্ৰ জন।” 70 যীচুৱে তেওঁলোকক ক’লে, “মই তোমালোক বাৰ জনক মনোনীত কৰা নাই নে? কিন্তু তোমালোকৰ মাজতো এজন দিয়াবল‡ দিয়াবল চয়তানআছে।” 71 ইয়াত ঈষ্কৰিয়োতীয়া চিমোনৰ পুত্ৰ যিহূদাৰ বিষয়ে কৈছিল; কিয়নো যদিও তেওঁ বাৰ জনৰ মাজৰ এজন আছিল, তথাপি তেৱেঁ পাছত যীচুক শত্ৰুৰ হাতত শোধাই দিছিল।\n*6 অধ্যায়:7 আধলিৰ দীনাৰ\n†6 অধ্যায়:27 আহাৰৰ পিঠা\n‡6 অধ্যায়:27 অনুমতি প্রদান কৰিলে\n§6 অধ্যায়:31 গীত 78:24\n*6 অধ্যায়:45 যিচয়া 54:13\n†6 অধ্যায়:51 অৰ্থাৎ জীৱন, শৰীৰ\n‡6 অধ্যায়:70 দিয়াবল চয়তান


সম্ভাৱনাৰ দুৱাৰমুখ আৰু সলনি হৈ যাব পৰা পথ - এই সময়ত ᴾᴶᴹ\nPosted at 01:21h in নিবন্ধ\tby\tপংকজ জ্যোতি মহন্ত0Comments\nৰবীন শৰ্মা! নেতৃত্ব প্ৰদানৰ দক্ষতা বৃদ্ধিত তথা নিজৰ অন্তৰ্নিহিত দক্ষতাক কাৰ্য সম্পাদনত ব্যৱহাৰ কৰিবলৈ প্ৰেৰণা যোগাব পৰা তেওঁৰ কিতাপসমূহৰ প্ৰায় আটাইকেইখনেই এতিয়া “বেষ্ট-চেলাৰ”। কেৱল লেখক হিচাপেই নহয়, বক্তা হিচাপেও তেওঁ বিশ্বখ্যাত আৰু অত্যন্ত অনুপ্ৰেৰণাদায়ক। তেওঁৰ গ্ৰন্থ আৰু বক্তৃতাৰ জড়িয়তে নিজক উজলাই তুলিবলৈ সক্ষম হোৱা মানুহৰ মাজত তেওঁ এতিয়া এজন নায়কৰ দৰে। নাছা, মাইক্ৰ’চফ্ট, ফেড এক্স, নাইকী প্ৰমুখ্যে বিভিন্ন প্ৰখ্যাত কোম্পানীৰ কৰ্মচাৰীসকলক উজ্জিৱিত কৰি তুলিবলৈ বক্তৃতা দিবৰ বাবে তেওঁক নিমন্ত্ৰণ জনোৱা হয়। এজন বৃত্তিধাৰী বক্তা হিচাপে তেওঁ বিচৰণ কৰি থাকে ইখন ৰাষ্ট্ৰৰ পৰা সিখন ৰাষ্ট্ৰলৈ। অনলাইন মাধ্যমেৰেও তেওঁ আগবঢ়াই ব্যক্তিয়ে নিজক গঢ়ি তুলিব পৰা সমলেৰে পাঠদান। বিশ্বৰ প্ৰায় ৭০টা ভাষালৈ অনুবাদ হৈছে তেওঁৰ কিতাপ। অসমীয়া ভাষালৈয়ো তেওঁৰ দুখন কিতাপ অনুবাদ কৰা হৈছে। “ফেৰাৰী বিক্ৰী কৰি দিয়া সন্নাসীজন” (The Monk Who Sold His Ferrari) আৰু “আপোনাৰ মৃত্যুত কোনে চকুলো টুকিব?” (Who Will Cry When You Die?)। অনুবাদ কৰিছে ইণ্ডিয়া গান্ধী ৰাষ্ট্ৰীয় মুক্ত বিশ্ববিদ্যালয়ৰ গুৱাহাটী আঞ্চলিক কেন্দ্ৰৰ উপ-সঞ্চালক ড° সঞ্জীৱ কটকীয়ে। ভাটী বয়স স্পৰ্শ কৰিবলৈ এতিয়াও বাকী থকা কালতে ৰবীন শৰ্মাই লাভ কৰিছে ইমানখিনি সফলতা। আৰু সেই ৰবীন শৰ্মাৰেই আৰম্ভণিৰ সময়খিনি কেনে আছিল?\nএজন উকীল হিচাপে নিজৰ সৰু চহৰখনত জীৱনটো আৰম্ভ কৰিবলৈ লৈ ৰবীন শৰ্মাই নিজৰ চিন্তাধাৰাখিনিৰে, এজন প্ৰকৃত সফল ব্যক্তিয়ে কেনেদৰে জীৱন নিৰ্বাহ কৰে, কেনেদৰে চিন্তা কৰে, কেনেদৰে আচৰণ কৰে, এই সম্পৰ্কে তেওঁ নিজৰ ধাৰণা আৰু শিক্ষাৰে এখন কিতাপ লিখিব বিচাৰিলে। কিন্তু আজিৰ ইমান বিখ্যাত লেখকজনেও তেওঁৰ প্ৰথমখন কিতাপ, মাকক সম্পাদক হিচাপে লৈ নিজাকৈ প্ৰকাশ কৰিবলৈ বাধ্য হৈছিল আৰু প্ৰকাশ কৰি উলিওৱা প্ৰথম ২০০০ কপী পাকঘৰত দ’মাই থৈ দিছিল। আৰু আজিৰ অতিশয় প্ৰভাৱশালী, জনপ্ৰিয় এই লেখক, বক্তাজনৰ প্ৰথম বক্তৃতা অনুষ্ঠানটোত উপস্থিত আছিল মাথোঁ ২৩ জন মানুহ! আৰু তাতোকৈ ডাঙৰ কথাটো হ’ল— সেই ২৩ জন দৰ্শকৰ মাজত ২১ জনেই আছিল তেওঁৰ পৰিয়ালৰ মানুহ!\nভাৰতীয় জনপ্ৰিয় লেখক চেতন ভগতৰ যোৱা পহিলা অক্টোবৰত প্ৰকাশিত তেওঁৰ শেহতীয়া উপন্যাস “Half Girlfriend”, প্ৰকাশৰ প্ৰথম তিনি সপ্তাহত বিক্ৰী হৈছে ২০ লাখ কপী। বৰ্তমান সময়ৰ অতি জনপ্ৰিয় লেখকজনে আজিৰ পৰা মাথোঁ ৯ বছৰৰ আগতে এদিন কৈছিল, তেওঁ “ইণ্ডিয়া টুডে”ৰ প্ৰচ্ছদ-প্ৰবন্ধৰ বিষয় হ’ব বিচাৰে; আৰু তেতিয়া সেই কোঠাটোত থকা সকলোৱেই তেওঁক ফিচিঙা-ফিচিং কৰি হাঁহি দিছিল। আৰু ৯ বছৰৰ পাছত যোৱা চেপ্তেম্বৰৰ প্ৰথম সপ্তাহত তেওঁ “ইণ্ডিয়া টুডে”ৰ প্ৰচ্ছদ প্ৰবন্ধত সঁচাকৈয়ে স্থান লাভ কৰিলে!\nযিকোনো ক্ষেত্ৰতেই সচৰাচতে এনে হোৱা দেখা যায় কিয়? যিকোনো এটা নতুন কামৰ আৰম্ভণি সময়খিনিত, লাগিলে যিমানেই সৰু হওক, যিমানেই ডাঙৰ হওক, আমাৰ চাৰিওকাষে গাতে লাগি থকা সকলোৰে পৰা সাধাৰণতে সহযোগীতা বা কামটোৰ ফলাফলৰ সম্পৰ্কত ইতিবাচক সঁহাৰি পোৱা নাযায় কিয়? তথাপি, এই কাহিনীবোৰ কেনেকৈ সম্ভৱ হৈ উঠে? ইমান সফলতালৈ নগ’লেও, এনে আন কিছুমান অখ্যাত কাহিনী থাকে য’ত মানুহে নিজক লৈ যায় এটা পৰ্যায়লৈ, যাৰ সম্ভাৱনা মাথোঁ কেইবছৰমান পূৰ্বতে তেওঁৰ সমসাময়িক আনে দেখিবলৈ নাপায় আৰু নিজে সেই সম্ভাৱনা বা ইচ্ছাৰ কথা ভাল সঁহাৰি লাভৰ উদ্দেশ্যে তেওঁলোকক কৈ শুনালেও কেৱল ইতিকিংহে পায়। তথাপি তেওঁলোকে কামটোক কেনেকৈ লৈ যায় নিজে আশা কৰা পৰ্যায়লৈ? মহান বা যুগান্তকাৰী উদাহৰণবোৰলৈ চালে এইবোৰ কথা অনুধাৱন কৰাত সহায় হয়, আৰু সৰু সৰু কামবোৰো সমাপন কৰাত এইবোৰ কাহিনীয়ে আমাক সকলোকে সহায় কৰে।\nযদি আমি এটা পূৰ্ব-স্বীকাৰ্য লৈ কিছুমান স্তৰলৈ আগবাঢ়ি যাওঁ, তেন্তে সেই স্বীকাৰ্যটো যদি ভুল হয় তেন্তে আমি অৱশেষত এটা ভুল ফলাফলত উপনীত হওঁগৈ। ঠিক তেনেদৰেই এজন ব্যক্তিৰ চাৰিওকাষৰ মানুহখিনিয়ে ব্যক্তিজনৰ সম্পৰ্কে একোটা ধাৰণা লৈ লয় যে তেওঁ সেইটো কৰিব পাৰিব বা নোৱাৰিব। আনহাতে, নিজৰ সম্ভাৱনাৰ কথা ভৱাতকৈ আনৰ সম্ভাৱনাহীনতাৰ কথা ভবাটো প্ৰায়ভাগ মানুহৰে এটা স্বভাৱ। আৰু এই স্বভাৱ নিজেই এক দুৰ্বলতা বাবেই প্ৰথমেই এটা ভুল সিদ্ধান্ত লৈ লোৱা হয়, ফলত মানুহ এজনে নতুন কাম এটা কৰিবলৈ আৰম্ভ কৰিলে লগতে লাগি থকা মানুহৰ পৰা অতি কম সঁহাৰি পোৱা যায়। তাৰোপৰি একোটা বিষয় বা বস্তুৰ গুৰুত্ব উপলব্ধি কৰিবলৈ সেইটোৰ সম্পৰ্কত বহুতৰ ধাৰণা বা শিক্ষাও নাথাকে। কিন্তু নিজেই এটা প্ৰয়োজনীয়তাক উপলব্ধি কৰি যদি বিশ্বাসেৰে আগবঢ়া হয়, তেন্তে দূৰ প্ৰান্তৰ পৰাও আহি পৰে সহযোগীতা। আৰু ৰবীন শৰ্মাৰ ক্ষেত্ৰতে, তেওঁ যি ক’ব বিচাৰিছে সেইয়া যে মানুহৰ প্ৰয়োজনীয় তেওঁ তাক বুজি উঠিছিল, অন্তৰেৰে উপলব্ধি কৰিছিল। আনকি তেওঁ যিসকলৰ পৰা প্ৰথমে সঁহাৰি পোৱা নাছিল সেইসকলকোতো সেইখিনি কথা প্ৰয়োজনীয়! এই উপলব্ধি আৰু বিশ্বাসতে আছে সম্ভাৱনাৰ দুৱাৰমুখ, য’ৰ পৰা সলনি হৈ যাব পাৰে এক ধাৰা। ইয়াকেই আমি বাৰে বাৰে মনত পেলাই থাকিব লগা হয়।\n“Start With Why” ধাৰণাৰ বাবে পৰিচিত লেখক আৰু বক্তা চিমন চিনেকে ‘TED’ ৰ এটা বক্তৃতাত এনে প্ৰসংগক্ৰমে ৰাইট ভাতৃদ্বয়ৰ উদাহৰণ দিছে। ১৮ মিনিটৰ সেই বক্তৃতাটোত আৰু কেইটামান উদাহৰণেৰে তেওঁ ব্যাখ্যা কৰিছিল, আমি “কি কৰোঁ” তাতকৈ অতি গুৰুত্বপূৰ্ণ কথাটো হ’ল আমি “কিয় কৰোঁ”? “কি কৰোঁ”টোতকৈ “কিয় কৰোঁ”ৱে মানুহক আদৰ্শত পৰিণত কৰি তুলিব পাৰে।\nৰাইট ভাতৃদ্বয়! অৰভিল ৰাইট আৰু উইলভাৰ ৰাইট, এই নাম দুটা নুশুনা শিক্ষিত মানুহ বৰ্তমান নিশ্চয় কমেই আছে। কিন্তু আজিৰ পৰা ১১০ বছৰৰ আগতে কথাটো আছিল সম্পূৰ্ণ ওলোটা! আজি কোনোবাই ছেমুৱেল পীয়েৰপণ্ট ল্যেংলী নামটো শুনিছেনে? নিশ্চয় প্ৰায়ভাগেই শুনা নাই। কিন্তু আজি ৰাইট ভাতৃদ্বয় যেনেদৰে পৰিচিত আৰু ছেমুৱেল পীয়েৰপণ্ট ল্যেংলী প্ৰায় অপৰিচিত, তেনেদৰে আজিৰ পৰা ১১০ বছৰৰ আগতে ছেমুৱেল পীয়েৰপণ্ট ল্যেংলী আছিল সুপৰিচিত আৰু ৰাইট ভাতৃদ্বয় আছিল প্ৰায় অখ্যাত। ছেমুৱেল পীয়েৰপণ্ট ল্যেংলী স্বনামধন্য জ্যোতিৰ্বিজ্ঞানী, পদাৰ্থবিজ্ঞানী, উদ্ভাৱক আৰু বিমান-পৰীক্ষণৰ পথিকৃৎ। মানৱ নিয়ন্ত্ৰিত বিমান নিৰ্মাণৰ বাবে তেখেতক দিয়া হ’ল দায়িত্ব। তাৰ বাবে অনুদান কৰা হ’ল ৫০,০০০ ডলাৰ ধন। আৰু আন এক উৎসৰ পৰা আহিল ২০,০০০ ডলাৰ। সেই সময়ত সেই ধনৰ মূল্য কিমান হ’ব! কেৱল সিমানেই নহয়, তেওঁক দিয়া হ’ল প্ৰয়োজনীয় সমস্ত সুবিধা। তেওঁৰ সম্পৰ্শত আছে প্ৰয়োজনীয় প্ৰতিটো ক্ষেত্ৰৰ তীক্ষ্ণধী ব্যক্তিসকল, ধনৰ নাই কোনো অভাৱ, প্ৰয়োজনীয় যিকোনো ব্যক্তিক দলভুক্ত কৰিবলৈ তেওঁৰ নাই কোনো অসুবিধা, আৰু প্ৰতি মুহূৰ্ততে নিউয়ৰ্ক টাইমছৰ প্ৰতিনিধিয়ে তেওঁক কৰি থাকিল অনুসৰণ! সকলোৰে চকু ছেমুৱেল পীয়েৰপণ্ট ল্যেংলীৰ ওপৰত! কিন্তু ইফালে, অৰভিল ৰাইট আৰু উইলভাৰ ৰাইটৰ ওচৰত ক’বলৈ গ’লে একো নাই। তেওঁলোকৰ আছিল এখন চাইকেল-দোকান, য’ত বাই-চাইকেল মেৰামতি কৰে, বিক্ৰী কৰে, নিৰ্মাণ কৰে। তেওঁলোকৰ দলটোৰ কাৰোৱেই নাছিল কলেজীয়া শিক্ষা। ছেমুৱেল পীয়েৰপণ্ট ল্যেংলীক লক্ষ্য কৰি থকাৰ দৰে কোনেও তেওঁলোকক মনেই কৰা নাছিল। আনকি, যেতিয়া ১৯০৩ চনৰ ১৭ ডিচেম্বৰত তেওঁলোকে ঐতিহাসিক উৰণ পৰীক্ষণটো সম্পন্ন কৰিলে সেইদিনা সেইয়া চাবলৈয়ো তেওঁলোকৰ ওচৰত আন কোনো নাছিল। তেন্তে, অৰভিল ৰাইট আৰু উইলভাৰ ৰাইটৰ ওচৰত আছিল কি? চিমন চিনেকে ইয়াৰ ব্যাখ্যা কৰিছে, অৰভিল ৰাইট আৰু উইলভাৰ ৰাইটে এটা বিশ্বাসেৰে চালিত হৈছিল যে তেওঁলোকে যদি সেইটো কৰে পৃথিৱীৰ এক ধাৰাই সলনি হৈ যাব। কিন্তু ছেমুৱেল পীয়েৰপণ্ট ল্যেংলীয়ে কামটো কৰিবলৈ লৈছিল বিখ্যাত হ’বৰ বাবে, ধনী হ’বৰ বাবে, সফল হ’বৰ বাবে। আৰু তাৰ প্ৰমাণ? ৰাইট ভাতৃদ্বয়ে যেতিয়া উৰণ পৰীক্ষণটো সম্পন্ন কৰিলে লগে লগে ল্যেংলীয়ে কামটো বাদ দি দিলে। তেওঁ প্ৰথম নহ’ল, বিখ্যাত নহ’ল, ধন নাপালে, গতিকে তেওঁ কামটো বাদ দি দিলে। সেই নতুন উদ্ভাৱনক তেওঁ উন্নত কৰাত সহায় কৰিব পাৰিলেহেঁতেন, কিন্তু তেওঁ নকৰিলে!\nৰবীন শৰ্মা, ৰাইট ভাতৃদ্বয় আদিৰ বিশ্বাসৰে আগবাঢ়িলে আছে কষ্ট, চকুপানী। কিন্তু সেই বিশ্বাসে সলনি কৰিব পাৰে নিজৰ পৰিসৰৰ বহু মানুহৰ জীৱন-ধাৰা বা চিন্তাৰ পৰিসৰ, আনকি কেতিয়াবা সলনি কৰিব পাৰে সমগ্ৰ মানৱ জাতিৰে ইতিহাস।


Telma Am की जानकारी\nগৰ্ভৱতী মহিলাসকলে Telma Am লোৱাৰ পূৰ্বে চিকিতসকৰ পৰামৰ্শ লোৱা উচিত। আপুনিও যদি সেয়া নকৰে তেন্তে আপোনাৰ দেহত ইয়াৰ গম্ভীৰ পাৰ্শ্ব-প্ৰতিক্ৰিয়া হব।\nস্তন্যপায়ী মহিলাৰ ক্ষেত্ৰত Information about safety of Telma Am ৰ সুৰক্ষাৰ বিষয়ে কোনো তথ্য উপলব্ধ নহয় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nTelma Amৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nTelma Amৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদয় ৰ বাবে Telma Am সম্পূৰ্ণৰূপে সুৰক্ষিত।\nনহয়, Telma Am লোৱাটোৱে কোনো আসক্তিৰ সৃষ্টি নকৰে।\nTelma Am য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Telma Am লোৱা উচিত।\nনহয়, Telma Amয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nগৱেষণাৰ অভাৱত, Telma Am আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nএকে সময়তে Telma Am আৰু মদ্যাপন কৰাটো সামান্য পাৰ্শ্চক্ৰিয়া ঘটাব পাৰে। আপুনি যদি কোনো পাৰ্শ্চক্ৰিয়াৰ সমুখীন হয়, তেন্তে আপোনাৰ ডাক্তৰৰ সৈতে যোগাযোগ কৰক।\nTelma Am ৰ অনুকল্প - Substitutes for Telma Am in Assamese\nTelma Am ৰ মূল্য আৰু পেকৰ চাইজ - Telma Am Price and Pack Size in Assamese - Telma Am ar mulya aaru pakor size\nআপুনি বা আপোনাৰ পৰিয়ালৰ কোনোবাই Telma Am লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Telma Am ব্যৱহাৰ কৰিছিল নেকি?\nআপুনি কিমান পৰিমাণে Telma Am সেৱন কৰিছিল?\nআপুনি Telma Am ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Telma Am সেৱন কৰে?


প্ৰধানমন্ত্ৰীৰ বিৰুদ্ধে আপত্তিজনক টুইট : দলিত বিধায়ক জিগনেশ মেৱানীৰ জামিন লাভ | Asom Live 24\nপ্ৰধানমন্ত্ৰীৰ বিৰুদ্ধে আপত্তিজনক টুইট : দলিত বিধায়ক জিগনেশ মেৱানীৰ জামিন লাভ\nগুজৰাটৰ দলিত বিধায়ক জিগনেশ মেৱানীয়ে জামিন লাভ কৰিছে৷ সোমবাৰে কোকৰাঝাৰ অতিৰিক্ত মুখ্য ন্যায়িক দণ্ডাধীশৰ আদালতে গুজৰাটৰ দলিত বিধায়কগৰাকীৰ জামিন মঞ্জুৰ কৰিছে।\nউল্লেখ্য যে প্ৰধানমন্ত্ৰী নৰেন্দ্ৰ মোদী সম্পৰ্কে দুটাকৈ আপত্তিজনক আৰু অপমানজনক টুইট কৰাৰ অভিযোগত কোকৰাঝাৰ আৰক্ষীয়ে বিধায়ক জিগনেশ মেৱানীক গ্ৰেপ্তাৰ কৰিছিল৷\nযোৱা বৃহস্পতিবাৰে অসমৰ কোকৰাঝাৰ আৰক্ষীৰ এটা দলে গুজৰাটৰ পালানপুৰৰ পৰা বিধায়ক মেৱানীক গ্ৰেপ্তাৰ কৰি আনিছিল৷\nলগতে পঢ়ক যৌন উৎপীড়নৰ বলি হৈছিল কংগণা ৰাণাৱট, কেতিয়া আৰু কোনে কৰিছিল যৌন নিৰ্যাতন?\nবিধায়ক মেৱানীৰ বিৰুদ্ধে কোকৰাঝাৰৰ এগৰাকী বিজেপিৰ নেতাই কোকৰাঝাৰ সদৰ আৰক্ষী থানাত প্ৰধানমন্ত্ৰী নৰেন্দ্ৰ মোদীৰ বিৰদ্ধে আপত্তিজনক তথা অপমানজনক টুইট কৰাৰ অভিযোগ তুলি এজাহাৰ দাখিল কৰিছিল৷\nউক্ত গোচৰত গ্ৰেপ্তাৰ হোৱা মেৱানীৰ জামিন আবেদনৰ শুনানি গ্ৰহণ কৰি সোমবাৰে কোকৰাঝাৰ অতিৰিক্ত মুখ্য ন্যায়িক দণ্ডাধীশৰ আদালতে জামিন প্ৰদান কৰিছে৷ আদালতে ৩০ হাজাৰ টকা বণ্ড আৰু পাঁচটা চৰ্তৰ বিনিময়ত জামিন মঞ্জুৰ কৰে।\nলগতে পঢ়ক সাংসদ পত্নী আৰু বিধায়ক স্বামীক জে’ললৈ নিক্ষেপ, কিয় জে’ললৈ গ’ল জনপ্ৰতিনিধি দম্পতী?\nবিধায়কগৰাকীক আন কোনো গোচৰত অভিযুক্ত নকৰিলে শীঘ্ৰেই মুকলি আকাশৰ তললৈ ওলাই আহিব।\nউল্লেখ্য যে গুজৰাটৰ দলিত নেতা জিগনেশ মেৱানী ভাডগম বিধানসভা সমষ্টিৰ বৰ্তমানৰ বিধায়ক৷ মেৱানীয়ে আগন্তুক গুজৰাট বিধানসভা নিৰ্বাচনত কংগ্ৰেছৰ প্ৰাৰ্থী হিচাপে প্ৰতিদ্বন্দ্বিতা কৰাৰ কথা৷\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in AssamGujarat MLA Jignesh MevaniJignesh Mevani bail grantsMLA Jignesh Mevani\nক্ৰমাগত দ্বিতীয়বাৰলৈ ফ্ৰান্সৰ ৰাষ্ট্ৰপতি হিচাপে নিৰ্বাচিত ইমানুৱেল মেক্ৰ’ণ\n৬৬ বছৰত দ্বিতীয় বিবাহ কৰাব এজন প্ৰাক্তন ভাৰতীয় ক্ৰিকেটাৰে, কইনা কোন?